pythainlp/thai-wiki-dataset-v4 huggingface dataset:
วัดบางโฉลงนอก

วัดบางโฉลงนอก เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบางโฉลง อำเภอบางพลี จังหวัดสมุทรปราการ มีที่ดินตั้งวัดเนื้อที่ 41 ไร่ อาณาเขตทิศเหนือยาว 6 เส้น 38 วา ติดต่อกับคลองบางโฉลง ทิศใต้ยาว 5 เส้น 2 วา ติดต่อกับคลองสำโรง ทิศตะวันออกยาว 7 เส้น 9 วา ติดต่อกับที่ดินเอกชน ทิศตะวันตกยาว 4 เส้น 18 วา ติดต่อกับคลองบางโฉลง ที่ธรณีสงฆ์จำนวน 1 แปลง เนื้อที่ 25 ไร่ 2 งาน
สันนิษฐานว่าได้สร้างขึ้นในสมัยอยุธยาตอนปลาย ต่อมาขาดผู้ทะนุบำรุงจึงกลายเป็นวัดร้าง จนถึงประมาณ พ.ศ. 2478 หลวงพ่อเฉื่อยได้ชักชวนประชาชนร่วมกันปฏิสังขรณ์วัดจนมีพระสงฆ์ ซึ่งทำให้ชาวบ้านเรียกว่า วัดปากคลอง ได้รับพระราชทานวิสุงคามสีมาเมื่อวันที่ 2 กันยายน พ.ศ. 2497 เขตวิสุงคามสีมากว้าง 20 เมตร ยาว 60 เมตร ได้ผูกพัทธสีมาเมื่อ พ.ศ. 2499 วัดได้เปิดสอนพระปริยัติธรรมเริ่มมาตั้งแต่ พ.ศ. 2478
อาคารเสนาสนะต่าง ๆ ดังนี้ อุโบสถกว้าง 8 เมตร ยาว 26 เมตรสร้างเมื่อ พ.ศ. 2499 กุฏิสงฆ์จำนวน 14 หลัง และศาลาการเปรียญสร้างเมื่อ พ.ศ. 2505 ปูชนียวัตถุที่สำคัญ คือ "หลวงพ่อขาว"
วัดป่าพิชัยวัฒนมงคล

วัดป่าพิชัยวัฒนมงคล เป็นวัดราษฎร์สังกัดคณะสงฆ์ฝ่ายธรรมยุติกนิกาย ในตำบลบางปลา อำเภอบางพลี จังหวัดสมุทรปราการ ปัจจุบันมีพระครูสุทธิญาณโสภณเป็นเจ้าอาวาส
วัดป่าพิชัยวัฒนมงคลตั้งวัดเมื่อวันที่ 8 มิถุนายน พ.ศ. 2560 ผู้ขออนุญาตสร้างวัดคือ นายอธิสันต์ วรพิชัยวัฒน์ โดยพระครูสุทธิญาณโสภณได้รับมอบหมายจากหลวงพ่ออินทร์ถวาย สนฺตุสฺสโก วัดป่านาคำน้อย จังหวัดอุดรธานี ให้ทำหน้าที่กำกับดูแลการสร้าง ได้รับพระราชทานวิสุงคามสีมาเมื่อวันที่ 11 เมษายน พ.ศ. 2562
อุโบสถมีรูปแบบสถาปัตยกรรมสมัยใหม่ ออกแบบโดยนิธิ สถาปิตานนท์ เริ่มต้นออกแบบเมื่อ พ.ศ. 2555 จุดเริ่มต้นของการออกแบบเริ่มต้นจากพระสงฆ์รูปหนึ่งเข้ามาที่สำนักงานบริษัทเอ 49 ได้เล่าว่า เห็นงานที่นิธิออกแบบอุโบสถวัดสุนันทวนาราม จังหวัดกาญจนบุรี จึงมีความประสงค์ให้ออกแบบเช่นเดียวกับวัดดังกล่าว เป็นสถานที่ปฏิบัติธรรมที่เน้นความเรียบง่าย ไม่มีช่อฟ้า ใบระกา ลวดลายไทย วัสดุเรียบง่าย เป็นธรรมชาติ ใช้เวลาออกแบบเกือบ 1 ปี พระสงฆ์รูปดังกล่าวได้เข้ามาพบและขอเวลาปลีกวิเวกปฏิบัติธรรม หลังจากนั้นอีกหลายเดือนไม่มีใครติดต่อเข้ามา ท่านหายไปไม่มีใครสามารถติดต่อได้ ญาติโยมที่เข้ามาติดต่อด้วยก็ไม่ทราบว่าท่านหายไปไหน ทราบแต่ว่าคงเข้าไปในป่าลึก จากนั้นได้ทำการก่อสร้างจนแล้วเสร็จ อุโบสถประดิษฐานพระพุทธรูปปางมารวิชัย ขนาด 69 นิ้ว
วัดเรืองเวชมงคล

วัดเรืองเวชมงคล เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 3 บ้านดาบ ตำบลบ้านใหม่ อำเภอปากเกร็ด จังหวัดนนทบุรี ปัจจุบันมีพระอธิการสมบูรณ์ กิตฺติคุโณ เป็นเจ้าอาวาส
วัดเรืองเวชมงคลสร้างขึ้นเมื่อวันที่ 21 เมษายน พ.ศ. 2500 โดยนายสนั่น ทิมเรืองเวช เป็นผู้บริจาคที่ดินและดำเนินการสร้าง คำว่า "เรืองเวช" ในชื่อวัดได้มาจากส่วนหนึ่งของนามสกุลผู้สร้าง ต่อด้วยคำว่า "มงคล" เป็น "วัดเรืองเวชมงคล" มีความหมายว่า "วัดที่สร้างขึ้นเป็นนิมิตมงคลของตระกูลทิมเรืองเวช" วัดได้รับการประกาศตั้งเป็นวัดที่ถูกต้องตามกฎหมายเมื่อวันที่ 24 มีนาคม พ.ศ. 2521 และได้รับพระราชทานวิสุงคามสีมาเมื่อวันที่ 8 กันยาน พ.ศ. 2531
อาคารและเสนาสนะสำคัญประกอบด้วยอุโบสถ สร้างเมื่อ พ.ศ. 2526 ลักษณะทรงไทย ขนาด 4 ห้อง กุฏิสงฆ์ เป็นอาคารทรงไทย และศาลาการเปรียญ สร้างเมื่อ พ.ศ. 2520
วัดตาล (จังหวัดนนทบุรี)

วัดตาล เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมฝั่งตะวันตกของแม่น้ำเจ้าพระยา ในหมู่ที่ 1 บ้านตาล ตำบลบางตะไนย์ อำเภอปากเกร็ด จังหวัดนนทบุรี
วัดตาลสร้างขึ้นเมื่อ พ.ศ. 2322 โดยชาวมอญที่อพยพเข้ามาพึ่งพระบรมโพธิสมภารสมเด็จพระเจ้าตากสินมหาราช ได้ร่วมกันสร้างวัดนี้ เนื่องจากชาวมอญที่มาตั้งหลักแหล่งอยู่ในบริเวณนี้มาจากกวานตาหรือบ้านตาลซึ่งเป็นตำบลหนึ่งในเมืองมอญ และในบริเวณที่สร้างวัดมีต้นตาลมากเหมือนเช่นที่บ้านตาลในเมืองมอญ จึงเรียกชื่อวัดว่า "วัดตาล" (หรือ "เภี่ยะตา" ในภาษามอญ) ต่อมาเมื่อ พ.ศ. 2371 ในสมัยพระบาทสมเด็จพระนั่งเกล้าเจ้าอยู่หัว เจ้าพระยามหาโยธา (ทอเรียะ คชเสนี) นำชาวมอญเข้ามาพึ่งพระบรมโพธิสมภาร จึงโปรดเกล้าฯ ให้มาอยู่บริเวณใกล้วัดตาลและวัดบางตะไนย์ วัดตาลได้รับพระราชทานวิสุงคามสีมาเมื่อวันที่ 27 ตุลาคม พ.ศ. 2423 ในสมัยพระบาทสมเด็จพระจุลจอมเกล้าเจ้าอยู่หัว
อาคารเสนาสนะได้แก่ อุโบสถ สร้างเมื่อ พ.ศ. 2322 เป็นอาคารคอนกรีตเสริมเหล็กทรงไทย ศาลาการเปรียญ สร้างเมื่อ พ.ศ. 2532 เป็นอาคารคอนกรีตเสริมเหล็ก หอสวดมนต์ สร้างเมื่อ พ.ศ. 2522 เป็นอาคารไม้ กุฏิสงฆ์ เป็นอาคารไม้ ศาลาอเนกประสงค์ สร้างเมื่อ พ.ศ. 2547 และศาลาบำเพ็ญกุศล สร้างด้วยคอนกรีตเสริมเหล็ก ส่วนปูชนียวัตถุมีพระประธานประจำอุโบสถปางมารวิชัยและพระประธานประจำศาลาการเปรียญปางสมาธิ สร้างเมื่อ พ.ศ. 2532
สตีเฟน สเตรนจ์ (จักรวาลภาพยนตร์มาร์เวล)

สตีเฟน สเตรนจ์  เป็นตัวละครที่แสดงโดย เบเนดิกต์ คัมเบอร์แบตช์ ในแฟรนไชส์ภาพยนตร์จักรวาลภาพยนตร์มาร์เวล (MCU) ซึ่งสร้างจากตัวละครมาร์เวลคอมิกส์ที่มีชื่อเดียวกัน ซึ่งเป็นศัลยแพทย์ที่เก่งแต่หยิ่งผยอง ผู้ซึ่งได้เรียนรู้ศิลปะลึกลับหลังจากต้องเลิกอาชีพเนื่องจากประสบอุบัติเหตุรถชน สเตรนจ์ปรากฏตัวครั้งแรกในฐานะตัวละครหลักในภาพยนตร์ชื่อเดียวกันที่ออกฉายในปี พ.ศ. 2559 และในปี พ.ศ. 2564 ได้ปรากฏตัวมากมายในภาพยนตร์อีกสองเรื่อง ได้แก่ ' และ ' และการปรากฏตัวเป็นคามีโอในเรื่อง ' คาดว่าสเตรนจ์จะปรากฏตัวในบทสนับสนุนในเรื่อง ' ซึ่งมีกำหนดฉายในปลายปี พ.ศ. 2564 และจะเป็นตัวละครหลักอีกครั้งในเรื่อง ดอกเตอร์สเตรนจ์อินมัลติเวิร์สออฟแมดเนส ซึ่งมีกำหนดฉายในปี พ.ศ. 2565
แซม วิลสัน (จักรวาลภาพยนตร์มาร์เวล)

แซม วิลสัน  เป็นตัวละครที่แสดงโดย แอนโทนี แมกกี ในแฟรนไชส์ภาพยนตร์จักรวาลภาพยนตร์มาร์เวล (MCU) ซึ่งสร้างจากตัวละครมาร์เวลคอมิกส์ที่มีชื่อเดียวกันและรู้จักกันทั่วไปในชื่อ ฟอลคอน
แมกกีปรากฏตัวครั้งแรกในฐานะตัวละครในภาพยนตร์เรื่อง ' ปี ค.ศ. 2014 ในภาพยนตร์วิลสันเป็นทหารผ่านศึกของหน่วยกู้ภัยทางอากาศ กองทัพอากาศสหรัฐที่บินโดยใช้เจ็ตแพ็คที่มีปีกประกบกัน แมกกีกลับมารับบทใหม่ในภาพยนตร์ปี ค.ศ. 2015 เรื่อง ', และ "มนุษย์มดมหากาฬ", ภาพยนตร์ปี ค.ศ. 2016 ', ภาพยนตร์ปี ค.ศ. 2018 ', และภาพยนตร์ปี ค.ศ. 2019 "" Redwing ปรากฏตัวครั้งแรกใน "Civil War" ในฐานะหุ่นยนต์หุ่นยนต์รูปนกของฟอลคอน ใน "อเวนเจอร์ส: เผด็จศึก" สตีฟ โรเจอร์สที่สูงอายุได้ส่งโล่และเสื้อคลุมของกัปตันอเมริกาให้วิลสัน ตัวละครนี้มีกำหนดจะปรากฏในบทบาทนำในซีรีส์ของดิสนีย์+เรื่อง "เดอะฟอลคอนและเดอะวินเทอร์โซลเจอร์"
ซิฟ (จักรวาลภาพยนตร์มาร์เวล)

ซิฟ  เป็นตัวละครที่แสดงโดย เจมี อเล็กซานเดอร์ ในจักรวาลภาพยนตร์มาร์เวล (MCU) ซึ่งสร้างจากตัวละครมาร์เวลคอมิกส์ที่มีชื่อเดียวกันซึ่งสร้างโดย สแตน ลี และ แจ็ก เคอร์บี ซึ่งมีพื้นฐานมาจาก ซิฟแห่งประมวลเรื่องปรัมปรานอร์ส เธอนักรบชั้นนำของแอสการ์ดและเพื่อนในวัยเด็กและพันธมิตรที่ซื่อสัตย์ของธอร์และโลกิ เธอถูกสร้างขึ้นเพื่อภาพยนตร์เรื่อง ธอร์ เทพเจ้าสายฟ้า (2011) หลังจากรับบทใน ธอร์ เทพเจ้าสายฟ้าโลกาทมิฬ (2013) แล้ว อเล็กซานเดอร์ก็ได้เซ็นสัญญาเพื่อกลับมาแสดงในเรื่อง ชี.ล.ด์. ทีมมหากาฬอเวนเจอร์ส สองตอน (พ.ศ. 2557–2558) อเล็กซานเดอร์จะรับบทนำใน (2022)
สถานีรถไฟใต้ดินฆาตโกปร

ฆาตโกปร (Ghatkopar) หรือชื่อเดิม "วิโวฆาตโกปร" (Vivo Ghatkopar) ตามขื่อผู้สนับสนุน เป็นสถานีรถไฟปลายทางฝั่งตะวันออกของสาย 1 มุมไบเมโทร สำหรับพื้นที่ย่านชานเมืองฆาตโกปรของนครมุมไบ ประเทศอินเดีย เปิดให้บริการในวันที่ 8 มิถุนายน 2014 และเป็นสถานีที่มีผู้เข้าใช้บริการมากที่สุดในสาย 1 ด้วยจำนวนผู้เข้าใช้บริการต่อวันที่ 94,053 คนในเดือนกุมภาพันธ์ 2017
สถานีนี้เชื่อมต่อกับทางตะวันตกของสถานีรถไฟฆาตโกปรด้วยสะพานเดินเท้าความยาว 12 เมตร
ลากูนบัวดา

ลากูนบัวดา  เป็นทะเลสาบขนาดใหญ่ที่สุดและทะเลสาบที่แท้จริงเพียงแห่งเดียวของประเทศนาอูรู ซึ่งเป็นสาธารณรัฐอิสระขนาดเล็กตั้งอยู่ในเขตโอเชียเนีย ทะเลสาบตั้งอยู่ในเขตบัวดา ซึ่งเป็นที่มาของชื่อ แม้จะเรียกว่าลากูน แต่หากพิจารณาอย่างเข้มงวดแล้ว ทะเลสาบแห่งนี้มิใช่ลากูน เนื่องจากไม่มีพื้นที่ส่วนใดเชื่อมต่อกับทะเล ทว่าน้ำในทะเลสาบมีลักษณะของน้ำกร่อยอยู่เล็กน้อย ในอดีตชาวนาอูรูใช้ประโยชน์จากทะเลสาบในการทำประมง โดยใช้เป็นพื้นที่เลี้ยงปลาอีบีจาเพื่อนำมาใช้ในการบริโภค การทำประมงดังกล่าวดำเนินเรื่อยมาหลายศตวรรษ จนเลิกดำเนินการในช่วงทศวรรษ 1960 อย่างไรก็ตามมีความพยายามหลายครั้งในการฟื้นฟูกิจการประมง แม้ว่าจะเผชิญกับปัญหามลพิษทางน้ำก็ตาม
แหล่งน้ำจืดในนาอูรูมีจำกัด โดยมีเพียงแหล่งน้ำใต้ดินขนาดเล็ก, ทะเลสาบใต้ดิน (บ่อน้ำโมควา) และลากูนบัวดา ซึ่งเป็นแหล่งน้ำจืดบนดินเพียงแห่งเดียวเท่านั้น นอกจากนี้นาอูรูยังเป็นประเทศที่ไม่มีแม่น้ำอีกด้วย
พืช.
ข้อมูลเกี่ยวกับพืชทะเลสาบบริเวณลากูนบัวดามีอยู่น้อยมาก อย่างไรก็ตามมีการยืนยันว่าในทะเลสาบมีผักตบชวาอยู่เมื่อไม่นานมานี้
พืชที่ขึ้นอยู่โดยรอบทะเลสาบเป็นส่วนที่เหลือของป่าฝนที่เคยครอบคลุมกว่าร้อยละ 90 ของพื้นที่เกาะก่อนที่จะเกิดการทำเหมืองฟอสเฟตอย่างเข้มข้นในคริสต์ศตวรรษที่ 20 ในพื้นที่ขนาด 40 เฮคตาร์ ที่มีสภาพน้ำขังใต้ผิวดินที่อุดมสมบูรณ์ พบพืชจำพวกกระทิง (Calophyllum inophyllum) รวมไปถึงพืชวงศ์เข็ม เช่น โกงกางหูช้าง เป็นต้น, "Premna serratifolia", หูกวาง, มะกล่ำตาช้าง, นุ่น, ไมยราบ, มะม่วง, ตีนเป็ดทราย, มะพร้าว ส่วนพืชไม่พุ่มที่พบส่วนใหญ่ประกอบด้วยพืชสกุล "Scaevola" โดยเฉพาะอย่างยิ่งรักทะเล, ยอ, ตำเสาหนู, "Physalis angulata" และเฟิร์น เช่น "Phymatosorus scolopendria" และ "Nephrolepis biserrata" รวมไปถึงพืชกาฝากอย่างสังวาลย์พระอินทร์ บริเวณพื้นที่เปิดโล่งมีพืชจำพวก "Glochidion societatis" ส่วนบริเวณหนองน้ำมีพืชสกุลกก ("Cyperus javanicus" และ "Cyperus compressus"), คุณนายตื่นสายและผักบุ้ง โดยพื้นที่ในส่วนนี้ถูกทำลายลงไปมากในช่วงที่นาอูรูอยู่ภายใต้การปกครองของจักรวรรดิญี่ปุ่นในช่วงสงครามโลกครั้งที่สอง นอกจากนี้ยังพบพืชนำเข้าหลายชนิดเช่น ฝรั่ง, ผกากรอง, "Grona triflora", "Chamaesyce hirta" ซึ่งการเข้ามาของพืชเหล่านี้นำไปสู่ปัญหาการรบกวนทางระบบนิเวศ
ฟ้าผ่ารูปบอล

ฟ้าผ่ารูปบอล  เป็นปรากฏการณ์ไฟฟ้าในบรรยากาศที่ยังอธิบายทางวิทยาศาสตร์ไม่ได้
มาจากรายงานเกี่ยวกับวัตถุเรืองแสง มีรูปกลม มีขนาด/เส้นผ่าศูนย์กลางต่าง#เปลี่ยนทาง ๆ จากเท่าเม็ดถั่วจนถึงหลายเมตร
ปกติจะมากับพายุฟ้าคะนอง โดยดำรงอยู่นานกว่าฟ้าผ่าซึ่งอยู่ไม่ถึงวินาที
รายงานต้น#เปลี่ยนทาง ๆ อ้างว่า ลูกบอลเช่นนี้ในที่สุดก็จะระเบิด บางครั้งอาจทำให้ถึงตาย แล้วทิ้งกลิ่นเหม็นของกำมะถันไว้
ไอเดนทิฟาย (อัลบั้ม)

ไอเดนทิฟาย  เป็นสตูดิโออัลบั้มเต็มชุดแรกของวงบอยแบนด์เกาหลีใต้ ก็อตเซเวน เปิดตัวเมื่อวันที่ 18 พฤศจิกายน ค.ศ. 2014 เพลง "하지하지마 (Stop Stop It)" ถูกใช้ในการโปรโมตอัลบั้ม
วัดลำพะอง

วัดลำพะอง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงลำผักชี เขตหนองจอก กรุงเทพมหานคร มีที่ดินตั้งวัดเนื้อที่ 18 ไร่ 3 งาน 95 ตารางวา ที่ธรณีสงฆ์จำนวน 4 แปลง เนื้อที่ทั้งสิ้น 70 ไร่ 2 งาน 32 ตารางวา ปัจจุบันมีเจ้าอาวาส คือ พระครูนิวิฐธรรมสุนทร (สุวรรณ)
วัดลำพะองสร้างขึ้นประมาณ พ.ศ. 2408 โดยมีจีนรอต หรือจีนรวด และนางเทศอุทิศที่ดินให้เป็นที่สร้างวัดได้ขนานนามวัดตามภูมิประเทศที่ตั้งวัด วัดได้รับพระราชทานวิสุงคามสีมาเมื่อวันที่ 4 เมษายน พ.ศ. 2432 เขตวิสุงคามสีมากว้าง 9 วา ยาว 13 วา และได้ประกอบพิธีผูกพัทธสีมาเมื่อ พ.ศ. 2435 ด้านการศึกษา ทางวัดได้เปิดสอนโรงเรียนพระปริยัติธรรมตั้งแต่ พ.ศ. 2474 ภายในวัดยังมีโรงเรียนและสถานีอนามัย
อาคารเสนาสนะ ได้แก่ อุโบสถกว้าง 6 เมตร ยาว 18 เมตร หลังคา 2 ชั้น ซ่อมแซมใหม่เมื่อ พ.ศ. 2500 กุฏิสงฆ์จำนวน 10 หลัง กว้าง 5 เมตร ยาว 9 เมตร เท่ากันทุกหลัง อาคารสร้างด้วยไม้ หลังคามุงกระเบื้องและสังกะสี ศาลาการเปรียญกว้าง 14 เมตร ยาว 30 เมตร สร้างเมื่อ พ.ศ. 2501
วัดลำวังคาสุทธาวาส

วัดลำวังคาสุทธาวาส เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงลำต้อยติ่ง เขตหนองจอก กรุงเทพมหานคร
วัดลำวังคาสุทธาวาสสร้างเมื่อประมาณ พ.ศ. 2430 โดยนายอ่วมและนางจ่าง บริจาคที่ดินและดำเนินการสร้างวัดร่วมกับชาวบ้าน ชาวบ้านนิยมเรียกว่า วัดเขมร ส่วนนามวัดในปัจจุบันขนานนามตามภูมิประเทศที่ตั้งวัดว่า "วัดลำวังคาสุทธาวาส" ได้รับพระราชทานวิสุงคามสีมาเมื่อวันที่ 29 สิงหาคม พ.ศ. 2446 และได้ประกอบพิธีผูกพัทธสีมาเมื่อวันที่ 13 กุมภาพันธ์ พ.ศ. 2456 ด้านการศึกษา ทางวัดได้เปิดสอนโรงเรียนพระปริยัติธรรมตั้งแต่ พ.ศ. 2499
อาคารเสนาสนะและสิ่งก่อสร้างในวัด ได้แก่ อุโบสถกว้าง 18 เมตร ยาว 30 เมตร สร้างเมื่อ พ.ศ. 2446 มีพื้นคอนกรีต มุมกระเบื้องเหลี่ยม กุฏิสงฆ์จำนวน 8 หลัง สร้างเป็นอาคารไม้ 2 หลัง ศาลาการเปรียญกว้าง 14 เมตร ยาว 30 เมตร สร้างเมื่อ พ.ศ. 2509 หอสวดมนต์กว้าง 17 เมตร ยาว 19 เมตร สร้างเมื่อ พ.ศ. 2503 ปูชนียวัตถุทีสำคัญ ได้แก่ พระประธานและพระพุทธรูปปางห้ามญาติ พระโมคคัลลานะและพระสารีบุตร
วัดใหม่ช่องลม

วัดใหม่ช่องลม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงบางกะปิ เขตห้วยขวาง กรุงเทพมหานคร มีที่ดินเนื้อที่ 6 ไร่ 5 ตารางวา ทิศเหนือติดต่อกับถนนเพชรบุรี ทิศใต้ติดต่อกับคลองแสนแสบ มีที่ธรณีสงฆ์ 1 แปลง เนื้อที่ 1 ไร่ 2 งาน 84 ตารางวา
วัดใหม่ช่องลมสร้างเมื่อ พ.ศ. 2411 ไม่ทราบนามและประวัติผู้สร้าง ได้รับพระราชทานวิสุงคามสีมาเมื่อ พ.ศ. 2423 ได้รับพระราชทานวิสุงคามสีมาครั้งหลังเมื่อวันที่ 9 พฤษภาคม พ.ศ. 2534 ด้านการศึกษา วัดได้เปิดสอนโรงเรียนพระปริยัติธรรมตั้งแต่ พ.ศ. 2497 นอกจากนั้นยังมีโรงเรียนระดับประถมศึกษาสังกัดกรมสามัญศึกษา ซึ่งเจ้าจอมสมบูรณ์สร้างถวายวัดประมาณ พ.ศ. 2452 ต่อมา พ.ศ. 2502 ได้สร้างอาคารเรียนไม้ทรงไทย 2 ชั้น และ พ.ศ. 2504 กรมสามัญศึกษาได้มาสร้างอาคารเรียนเป็นตึกคอนกรีตเสริมเหล็ก 2 ชั้น โดยเปิดสอนถึงระดับประถมปีที่ 6
ภายในวัดประกอบด้วยอาคารเสนาสนะ ได้แก่ อุโบสถกว้าง 6 เมตร ยาว 12 เมตร ก่ออิฐถือปูนโดยไม่ได้เสริมเหล็กมีเพิงทางด้านหน้าและหลัง ภายในประดิษฐานพระสยัมภูสุวัณโณภาส เป็นพระพุทธรูปปางมารวิชัย สร้างด้วยทองเหลืองขัดมันหน้าตักกว้าง 42 นิ้ว กุฏิสงฆ์จำนวน 6 หลัง เป็นอาคารคอนกรีต ทรงไทยประยุกต์ ศาลาการเปรียญคอนกรีต 2 ชั้น สร้างเมื่อ พ.ศ. 2511
มิเชล เฮิร์ด

มิเชล เฮิร์ด (เกิด 21 ธันวาคม พ.ศ. 2509) เป็นนักแสดงหญิงชาวอเมริกันที่มีผลงานทางโทรทัศน์ เธอได้รับการยอมรับครั้งแรกจากการรับบท โมนิก เจฟฟรีส์ ในซีรีส์การสืบสวนคดีของเจ้าหน้าที่ตำรวจเรื่อง ' (2542-2544) จากนั้นมาเธอได้แสดงเป็น อาธีนา บาร์นส์ ในละครชุดเรื่อง "Leap Years" (2001), รับบท คอลลีน แมนัส ในซีรีส์ดราม่าอาชญากรรมเรื่อง "The Glades" (2010–2013), แสดงเป็น ลินดาเบตส์ เอเมอรี ในซีรีส์คอมเมดี-สยองขวัญเรื่อง "ผีอมตะ" (2016) และ เอลเลน "เชฟเพิร์ด" บริกส์ ในซีรีส์ดราม่าอาชญากรรมเรื่อง "สาวรอยสัก กับดักมรณะ" (2015–2018) ปัจจุบันเธอรับบทเป็น ราฟฟี มูซิเกอร์ ในซีรีส์นิยายวิทยาศาสตร์เรื่อง ' (ค.ศ. 2020-ปัจจุบัน)
วัดศรีวารีน้อย

วัดศรีวารีน้อย เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลศีรษะจรเข้ใหญ่ อำเภอบางเสาธง จังหวัดสมุทรปราการ ที่ดินที่ตั้งวัดมีเนื้อที่ 62 ไร่ 89 ตารางวา ปัจจุบันพระครูปลัดสุวัฒนกวีคุณ (หลวงพ่อพระมหานิพล สิริธมฺโม ป.ธ.3) เป็นเจ้าอาวาส
วัดศรีวารีน้อยตั้งวัดเมื่อ พ.ศ. 2441 โดยผู้ใจบุญ ถวายที่ดินให้สร้างวัดแก่พระภิกษุ ฉิม นุชสา เดิมมีนามว่า วัดจรเข้น้อย เพราะวัดอยู่ในเขตติดต่อระหว่างตำบลศีรษะจรเข้น้อยกับตำบลศีรษะจรเข้ใหญ่ ต่อมาในปี พ.ศ. 2461 ได้เปลี่ยนชื่อเป็น "วัดศรีวารีน้อย" แต่ชาวบ้านนิยมเรียกมาแต่เดิมว่า วัดใหม่หลวงพ่อฉิม วัดได้รับพระราชทานวิสุงคามสีมา เมื่อประมาณ พ.ศ. 2461 เขตวิสุงคามสีมากว้าง 20 เมตร ยาว 40 เมตร ได้ผูกพัทธสีมาเมื่อประมาณ พ.ศ. 2461 
อาคารเสนาสนะได้แก่ อุโบสถหินอ่อน มณฑป กุฏิ หอฉัน วิหารหลวงปู่ทวด และศาลาสวดพระอภิธรรม ปูชนียวัตถุที่สำคัญ ได้แก่ รูปหล่อหลวงพ่อเสือ หลวงพ่อหมอ และรูปปั้นสมเด็จพระพุฒาจารย์ (โต พฺรหฺมรํสี) และรูปปั้นหลวงปู่ทวดองค์ใหญ่ บริเวณวัดยังมีตลาดน้ำ
วัดมงคลโคธาวาส

วัดมงคลโคธาวาส หรือ วัดหลวงพ่อปาน เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลคลองด่าน อำเภอบางบ่อ จังหวัดสมุทรปราการ อยู่ใกล้กับตลาดคลองด่าน ที่ดินที่ตั้งวัด มีเนื้อที่ 45 ไร่ 3 งาน 75 ตารางวา มีที่ธรณีสงฆ์ จำนวน 2 แปลง เนื้อที่ 45 ไร่ 2 งาน 38 ตารางวา
วัดมงคลโคธาวาสเริ่มสร้างเมื่อวันที่ 15 เมษายน พ.ศ. 2300 เดิมมีชื่อว่า วัดบางเหี้ยนอก ตามชื่อตำบลบางเหี้ย เพราะตำบลนี้มีเหี้ยอยู่จำนวนมาก ในสมัยกรุงศรีอยุธยาเป็นราชธานีนั้น ไทยกับพม่าได้ทำศึกสงครามรบพุ่งกันเป็นระยะเวลายาวนาน ทำให้ราษฎรกลุ่มหนึ่งซึ่งมีฐานะค่อนข้างดี เกิดความเบื่อหน่ายในการรบทัพจับศึกได้อพยพหนีภัยสงคราม พาครอบครัวมาตั้งถิ่นฐานบ้านเรือนอยู่ใกล้กับแม่น้ำบางเหี้ย มีชื่อเรียกว่า "โคกเศรษฐี" (ปัจจุบันเรียกว่า บ้านสามเรือน) ประชาชนได้ช่วยกันสร้างวัด
ต่อมาพระบาทสมเด็จพระจุลจอมเกล้าเจ้าอยู่หัว ในครั้งพระองค์เสด็จมาประทับแรมอยู่ที่ประตูกั้นน้ำแม่น้ำบางเหี้ย (ประตูระบายน้ำชลหารพิจิตรในปัจจุบัน) เป็นเวลา 3 คืน เมื่อต้นปี พ.ศ. 2452 และได้สนทนาธรรมกับหลวงปู่ปาน เป็นที่สำราญพระราชหฤทัย พระองค์ได้พระราชทานสมณศักดิ์ถวายหลวงปู่ปานเป็น พระครูพิพัฒนิโรธกิจ (ปาน) ต่อมาวัดได้เปลี่ยนชื่อมาเป็น "วัดมงคลโคธาวาส" แต่ประชาชนทั่วไปยังติดเรียกขานกันว่า "วัดหลวงพ่อปาน" วัดได้รับวิสุงคามสีมาเมื่อวันที่ 19 มิถุนายน พ.ศ. 2512
รูปหล่อของหลวงพ่อปาน ซึ่งประดิษฐานอยู่ที่กุฏิของท่าน รูปหล่อนี้ทำขึ้นก่อนที่ท่านจะมรณภาพ ในวันขึ้น 5–7 ค่ำ เดือน 12 ของทุกปี จะมีการอัญเชิญรูปหล่อของหลวงพ่อปานไปจัดงานนมัสการและปิดทองหลวงพ่อปาน ณ ที่ว่าการอำเภอบางบ่อ
วัดสร่างโศก (จังหวัดสมุทรปราการ)

วัดสร่างโศก เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลคลองด่าน อำเภอบางบ่อ จังหวัดสมุทรปราการ ที่ดินที่ตั้งวัดมีเนื้อที่ทั้งหมด 11 ไร่ 3 งาน 60 ตารางวา 
วัดสร่างโศกสร้างขึ้นประมาณปี พ.ศ. 2300 ไม่ปรากฏหลักฐานว่าใครเป็นผู้สร้าง และได้รับการบูรณปฏิสังขรณ์ให้สมบูรณ์ เมื่อ พ.ศ. 2360 ตามหลักฐานของกรมที่ดิน ระวางที่ 41 ระบุชื่อวัดนี้ว่า วัดปากอ่าว แต่ชาวบ้านนิยมเรียกว่า วัดมอญ เพราะอยู่ใกล้คลองมอญและบริเวณนี้มีชาวมอญอาศัยอยู่มาก บ้างว่าวัดนี้มีชื่อ วัดอัฎฐวราราม เพราะมีกุฏิ 8 หลัง บ้างก็เรียกว่า วัดอัศวราราม เพราะวัดนี้เป็นที่ตั้งกองทัพม้าของพระเจ้าตากสินมหาราช ต่อมาภายหลังได้รับการเปลี่ยนแปลงนามวัดใหม่ โดยสมเด็จพระมหาสมณเจ้า กรมพระยาปวเรศวริยาลงกรณ์ เป็น วัดเตลงรมณ์ หรือ วัดทะเลงลม ในปี พ.ศ. 2482 เปลี่ยนนามใหม่เป็น วัดโพธิ์ทอง จนในที่สุดทางราชการได้เปลี่ยนนามวัดเสียใหม่เป็น "วัดสร่างโศก" เพื่อให้สอดคล้องกับพระนามของพระองค์หญิงโศกสว่าง พระราชธิดาในพระบาทสมเด็จพระปิ่นเกล้าเจ้าอยู่หัว
ทางด้านการศึกษา วัดได้สร้างโรงเรียนพระปริยัติธรรมสำหรับพระภิกษุและสามเณร และให้ทางราชการสร้างโรงเรียนระดับประถมศึกษาในที่ดินวัด ในสมัยที่พระครูวิมลญาณ เป็นเจ้าอาวาส พ.ศ. 2537 ได้ทำการย้ายวัดจากฝั่งติดคลอง ข้ามมาอยู่อีกฝั่งถนนหนึ่ง เนื่องจากเกิดน้ำท่วมตลอด จนถึงทุกวันนี้ และในปี พ.ศ. 2545 ได้มีการสร้างอนุสาวรีย์สมเด็จพระเจ้าตากสินมหาราชขึ้น
วัดพระนอน (จังหวัดนนทบุรี)

วัดพระนอน เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 3 บ้านคลองบางทอง ตำบลบางแม่นาง อำเภอบางใหญ่ จังหวัดนนทบุรี ที่ดินที่ตั้งวัดมีเนื้อที่ 4 ไร่ 2 งาน 18 ตารางวา ปัจจุบันเจ้าอาวาสคือ พระครูรัตนาสุตาภิรักษ์ (รตสีโล สมชาย แสงรัตน์)
วัดพระนอนสร้างขึ้นเมื่อ พ.ศ. 2388 ปูชนียวัตถุมีพระประธานประจำอุโบสถ นามว่า "หลวงพ่อพระนอน" และพระพุทธรูปนั่ง และมีเจดีย์อยู่ด้านซ้ายของอุโบสถ ชาวบ้านขนานนามวัดนี้ว่า "วัดพระนอน" โดยถือเอาเหตุที่วัดนี้มีพระนอนศักดิ์สิทธิ์มาแต่เดิม ในปีที่อำเภอบางใหญ่ประสบอุทกภัย สถานที่โดยรอบบริเวณวัดจะได้รับความเสียหายจากน้ำท่วม แต่น้ำไม่ท่วมบริเวณอุโบสถวัด วัดได้รับพระราชทานวิสุงคามสีมาเมื่อวันที่ 8 พฤษภาคม พ.ศ. 2440 วัดแห่งนี้รวมอยู่ในรายการท่องเที่ยวล่องแม่น้ำเจ้าพระยา ทำบุญไหว้พระเก้าวัดภายในจังหวัดนนทบุรี
วัดกำแพง (จังหวัดนนทบุรี)

วัดกำแพง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบางเขน อำเภอเมืองนนทบุรี จังหวัดนนทบุรี
วัดกำแพงสร้างขึ้นเมื่อ พ.ศ. 2220 เดิมมีชื่อว่า วัดส้มป่อย เป็นวัดเก่าแก่ในสมัยกรุงศรีอยุธยา ได้รับพระราชทานวิสุงคามสีมาเมื่อ พ.ศ. 2226 ได้รับการบูรณปฏิสังขรณ์เมื่อประมาณ พ.ศ. 2500 ในสมัยพระครูธรรมธรทวาย สีลธมฺโม เป็นเจ้าอาวาส ท่านได้สร้างศาสนวัตถุและเสนาสนะต่าง ๆ มากมาย หลังจากนั้นเจ้าอาวาสรูปต่อมาคือพระครูโกศลปริยัติวงศ์ (พระมหาญาณพงศ์ ถิรปุญฺโญ ป.ธ.๓) 
อาคารเสนาสนะได้แก่ อุโบสถ สร้างเมื่อ พ.ศ. 2226 เป็นอาคารคอนกรีตเสริมเหล็ก ศาลาการเปรียญ สร้างเมื่อ พ.ศ. 2514 เป็นอาคารคอนกรีตเสริมเหล็กทรงไทย กุฏิสงฆ์ เป็นอาคารไม้ อาคารครึ่งตึกครึ่งไม้ และอาคารคอนกรีตเสริมเหล็ก และศาลาบำเพ็ญกุศล สร้างด้วยคอนกรีตเสริมเหล็ก ส่วนปูชนียวัตถุ มีพระประธานประจำอุโบสถปางสมาธิ สร้างเมื่อ พ.ศ. 2226 พระประธานประจำศาลาการเปรียญปางสมาธิ สร้างเมื่อ พ.ศ. 2514 พระพุทธรูปพุทธลักษณะแบบพระพุทธชินราช
วัดเทพธงชัย

วัดเทพธงชัย เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบางน้ำจืด อำเภอเมืองสมุทรสาคร จังหวัดสมุทรสาคร มีที่ดินตั้งวัดมีเนื้อที่ 8 ไร่ 1 งาน 88 ตารางวา ปัจจุบันมีพระครูสังฆรักษ์ปรีชา ธมฺมเตโช เป็นเจ้าอาวาส
ประวัติ.
วัดเทพธงชัยตั้งเมื่อวันที่ 30 กันยายน พ.ศ. 2523 โดยมีนางลิ้นจี่ บริบูรณ์ เป็นผุ้บริจาคที่ดินเพื่อสร้างวัด ผู้ที่ริเริ่มสร้างขึ้นได้แก่ นายอำนวย คนร่างทรงเจ้าพ่อเทพ วัดได้รับพระราชทานวิสุงคามสีมาเมื่อวันที่ 3 กรกฎาคม พ.ศ. 2535 เขตวิสุงคามสีมากว้าง 60 เมตร ยาว 80 เมตร ด้านการศึกษา มีโรงเรียนพระปริยัติธรรมแผนกธรรมเปิดสอนเมื่อ พ.ศ. 2523
ในสมัยพระครูสังฆรักษ์ปรีชา ธมฺมเตโช เป็นเจ้าอาวาส ได้ทำการปฏิสังขรณ์บูรณะวัด โดยการถมพื้นวัดให้สูงขึ้น ดีดกุฎิพระภิกษุให้สูงขึ้นป้องกันน้ำท่วมขัง สร้างบ่อเลี้ยงปลา รวมถึงได้มีการสร้างเสนาสนะที่มั่นคงเพิ่มขึ้น เช่น สร้างศาลาการเปรียญ วิหาร ศาลาสวดพระอภิธรรม กุฏิพระภิกษุเพิ่มขึ้นอีก 3 หลัง ตลอดจนถึงได้มีการปลูกต้นไม้ในวัดให้ร่มรื่น 
อาคารเสนาสนะ.
อาคารเสนาสนะได้แก่ อุโบสถภายในประดิษฐานพระพุทธรูปที่สร้างจำลองขึ้นคือ หลวงพ่อวัดไร่ขิง หลวงพ่อบ้านแหลม หลวงพ่อวัดเขาตะเครา หลวงพ่อโสธร และหลวงพ่อโตวัดบางพลี กุฏิสงฆ์ จำนวน 11 หลัง เป็นอาคารครึ่งตึกครึ่งไม้ และศาลาบำเพ็ญกุศล จำนวน 1 หลัง สร้างด้วยคอนกรีตเสริมเหล็ก
คอลบี มินิฟี

คอลบี มินิฟี (เกิด 31 มกราคม พ.ศ. 2535) เป็นนักแสดงหญิงชาวอเมริกัน เธอเริ่มแสดงเมื่ออายุสิบเอ็ดปีและเป็นนักวิชาการ YoungArts; เธอจบการศึกษาจากมหาวิทยาลัยแห่งเมืองนิวยอร์ก ในปี ค.ศ. 2014 เธอแสดงร่วมกับสถาบันเต้นรำแห่งชาติเป็นเวลาสี่ปี เธอเคยปรากฏตัวทั้งในและนอกละครบรอดเวย์ รวมทั้งในวงการโทรทัศน์และภาพยนตร์
โรบิน เวเกิร์ต

โรบิน เวเกิร์ต (เกิด 7 กรกฎาคม พ.ศ. 2512) เป็นนักแสดงโทรทัศน์และภาพยนตร์ชาวอเมริกัน เธอมีชื่อเสียงจากการรับบท คาลามิตี เจน ในละครชุดทางโทรทัศน์เรื่อง "เดดวูด" (2547-2549) ซึ่งเธอได้รับการเสนอชื่อเข้าชิงรางวัล Primetime Emmy สาขานักแสดงสมทบหญิงยอดเยี่ยมในละครดราม่าในปี พ.ศ. 2547
เอริน มอรีอาร์ตี

เอริน อีแลร์ มอรีอาร์ตี (เกิด 24 มิถุนายน พ.ศ. 2537) เป็นนักแสดงหญิงชาวอเมริกัน เธอมีชื่อเสียงจากการรับบทแอนนี แจนยูเอรี/สตาร์ไลต์ ในละครชุดช่องแอมะซอนไพรม์วิดีโอเรื่อง "เดอะบอยส์" (2552–ปัจจุบัน) ซึ่งสร้างจากหนังสือการ์ตูนในชื่อเดียวกัน ก่อนหน้าเดอะบอยส์เธอมีบทบาทที่โดดเด่นในเรื่อง "เจสสิกา โจนส์" (2558) ของเน็ตฟลิกซ์, "เดอะดิเท็กทิฟ" (2557) ของเอชบีโอ และ "เร็ดวิโดว์" (2556) ของช่องเอบีซี นอกวงการโทรทัศน์เธอได้แสดงในภาพยนตร์อิสระที่ได้รับรางวัลเรื่อง "ทิ้งโลกเดิม เติมโลกใหม่" และ "ครอบครัวปราชญ์พันธุ์พิลึก" รวมถึงเรื่องอื่น ๆ
วิลเลียม ทราวัล

วิลเลียม ทราวัล (เกิด 9 กรกฎาคม พ.ศ. 2523) เป็นนักแสดงชาวออสเตรเลียซึ่งมีชื่อเสียงจากการรับบท ดร. แจ็ค เควด จากละครเกี่ยวกับโรงพยาบาลของออสเตรเลียเรื่อง "ออลเซนต์ส" (2004–2008) และแสดงเป็น วิล ซิมพ์สัน ในละครชุดดราม่าแนวซูเปอร์ฮีโร่ของเน็ตฟลิกซ์เรื่อง "เจสสิกา โจนส์" (2015–2018)
ไมเคิล ซิเบอร์รี

ไมเคิล ซิเบอร์รี (เกิดปี พ.ศ. 2499 ในโฮบาร์ต รัฐแทสเมเนีย ประเทศออสเตรเลีย) เป็นนักแสดงละครเวทีและภาพยนตร์ชาวออสเตรเลีย
อาชีพ.
ซิเบอร์รีจบการศึกษาจากสถาบันศิลปะการแสดงแห่งชาติ ในซิดนีย์ ประเทศออสเตรเลียและเริ่มงานในแอดิเลดที่ บริษัทโรงละครรัฐแห่งเซาท์ออสเตรเลีย ก่อนจะย้ายไปอังกฤษเพื่อแสดงให้กับ บริษัทเชคสเปียร์หลวง 
ในปี พ.ศ. 2560 เขาแสดงเป็น ลีโอ เทรสเลอร์ ในละครบรอดเวย์ที่ได้รับการเสนอชื่อชิงรางวัลโทนีเรื่อง ที่ศูนย์ลินคอล์น
ผลงานทางโทรทัศน์ที่โดดเด่นของเขา ได้แก่ "เชอร์ลอค โฮล์มส์"; "จีฟส์และวูสเตอร์"; ""; "เดอะแกรนด์"; "ไซเลนท์วิตเนส"; "วิคตอเรียและอัลเบิร์ต"; "เฮาส์ออฟการ์ดส์"; "บอร์ดวอล์คเอ็มไพร์"; "เดอะแบล็คลิสต์"; "เจสสิกา โจนส์"; "มาดามซีเครตทารี"; "เดอะลาสไทคูน" และ "เดอะโซไซตี" เขาเป็นนักแสดงสมทบในภาพยนตร์เรื่อง "บาวดารีออฟเดอะฮาร์ท" และ "พยัคฆ์ร้ายวัยสะออน"
ลิซา เอเมอรี

ลิซา เอเมอรี (เกิด 29 มกราคม พ.ศ. 2495) เป็นนักแสดงหญิงชาวอเมริกัน มีผลงานทั้งในภาพยนตร์, ละครโทรทัศน์ และละครเวที เอเมอรีเป็นที่รู้จักจากการรับบทเป็น "ดาร์ลีน สเนลล์" ตัวละครหลักในละครชุดของเน็ตฟลิกซ์เรื่อง "โอซาร์ก"
ประวัติ.
ลิซา เอเมอรี เกิดที่เมืองพิตส์เบิร์ก รัฐเพนซิลเวเนีย มีแม่เป็นอดีตนักแสดงหญิงจากรัฐเวอร์จิเนียและมีพ่อเป็นผู้บริหารด้านการโฆษณาที่ทำงานอยู่ในรัฐเพนซิลเวเนีย เธอเข้าเรียนที่วิทยาลัยฮอลลินส์ซึ่งเดิมทีเธอตั้งใจว่าจะเรียนด้านจิตรกรรม แต่เริ่มมีความสนใจและหันมาเรียนด้านการละครแทน หลังจากสำเร็จการศึกษา เธอได้เข้าเรียนต่อทางด้านการแสดงในโรงละคร "Circle in the Square" ที่แมนแฮตตัน, นครนิวยอร์ก จากนั้นเธอเริ่มเข้ารับการทดสอบออดิชัน
เอเมอรี ย้ายมาที่นครนิวยอร์กพร้อมกับแฟนหนุ่มที่คบกันมานาน แต่ในที่สุดทั้งคู่ได้เลิกรากันไป ก่อนที่เธอจะเริ่มสมัครเข้าเรียนการแสดงในหลักสูตร 2 ปีของโรงละคร Circle in the Square
อาชีพ.
ผลงานละครของเอเมอรี ได้แก่ "เดอะแมชเมกเกอร์", "ดินเนอร์วิทเฟรนด์ส" (1999), "วอทเดอะบัตเตอร์ฟลายซอว์" (2000), "เดอะไพรม์ออฟมิสจีน โบรดี" (2006), "ทอลเลอร์แอนด์ซัน", "เบิร์นติส" (1987), "รูเมอร์ส", "พรีเซนต์ลอจเชอร์", "เดอะวีเมน" (2001), "มาร์วินสรูม" (1991), "เอบิเกลสปาร์ตี้" (2005), และ "รีเลทิฟลีสปีกกิ้ง" (2011) เธอได้รับการเสนอชื่อเข้าชิงรางวัล Drama Desk Award สาขานักแสดงนำหญิงยอดเยี่ยมในละครสามครั้ง
ราเชล เทย์เลอร์

ราเชล เทย์เลอร์ (เกิด 11 กรกฎาคม พ.ศ. 2527) เป็นนักแสดงและนางแบบชาวออสเตรเลีย เธอแสดงนำครั้งแรกในซีรีส์เรื่อง "เฮดแลนด์" ของออสเตรเลีย (2548-2549) จากนั้นเธอก็ย้ายไปฮอลลีวูด แสดงในภาพยนตร์เช่น "แมน-ธิง" (2005), "เกี่ยว ลาก กระชากนรก" (2006), "ทรานส์ฟอร์มเมอร์ส มหาวิบัติจักรกลสังหารถล่มจักรวาล" (2007), "บอตเทิตชอค" (2008), "ซีดาร์บอย" (2009), "สปลินเตอร์เฮดส์" (2009), "ชัตเตอร์ แรงอาฆาต ภาพวิญญาณสยอง" (2008), "เรดดอก" (2011) และ "เอนีเควสชันฟอร์เบน?" (2012)
การสรุปตัวเลข 5 ตัว

การสรุปตัวเลข 5 ตัว เป็นชุดสติถิพรรณนา ที่ให้ข้อมูลเกี่ยวกับชุดข้อมูล ประกอบด้วย 5 เปอร์เซนต์ไทล์กลุ่มตัวอย่างที่สำคัญคือ
นอกจากมัธฐานของชุดข้อมูลแล้ว ยังมีค่าทางสถิติอีกสองค่าคือ ควอรืไทล์บนและควอไทล์ล่าง ถ้าข้อมูลถูกเรียงแล้ว ควอร์ไทล์ล่างจะอยู่ตรงกลางข้อมูลครึ่งล่าง และควอร์ไทล์บนจะอยู่ตรงกลางข้อมูลครึ่งบน ควอร์ไทล์เหล่านี้สามารถใช้ในการคำนวณหาค่าพิสัยระหว่างควอไทล์ ที่สามารถช่วยอธิบายการกระจายตัวของข้อมูล และสามารถบอกได้ว่ามีหรือไม่มีค่านอกเกณฑ์ 
การที่สถิติเหล่านี้เกิดขึ้นได้ การสังเกตต้องเกิดจากตัวแปรเดียวที่สามารถวัดบนมาตรวัดลำดับ ช่วง หรืออัตราส่วนได้
ก็อตอิต?

ก็อตอิต?  เป็นเอกซ์เทนเดดเพลย์เปิดตัวของวงบอยแบนด์เกาหลีใต้ก็อตเซเวน เผยแพร่เมื่อวันที่ 20 มกราคม พ.ศ. 2557 เพลง "Girls Girls Girls" เป็นเพลงซิงเกิลโปรโมต
รายชื่อเพลง.
เครดิตดัดแปลงมาจากฐานข้อมูล Korea Music Copyright Association
ซากาเอะ (จังหวัดชิบะ)

ซากาเอะ  เป็นเมืองที่ตั้งอยู่ในจังหวัดชิบะ ประเทศญี่ปุ่น ณ วันที่ 1 ธันวาคม 2020 เมืองนี้มีประชากรประมาณ 20,325 คน 9,138 ครัวเรือน ความหนาแน่น 630 คนต่อตารางกิโลเมตร และมีพื้นที่ทั้งหมด 
ภูมิศาสตร์.
ซากาเอะตั้งอยู่ทางตอนเหนือของจังหวัดชิบะ ห่างจากนครชิบะ เมืองเอกของจังหวัด ประมาณ 30 กิโลเมตร และห่างการใจกลางโตเกียวประมาณ 45 ถึง 55 กิโลเมตร เมืองนี้อยู่ภายในที่ราบคันโต และพื้นที่ทางตะวันตกเฉียงเหนือและทางตอนใต้ของเมืองเป็นที่ราบที่มีการทำนาข้าว ที่ราบสูงทางตะวันออกอยู่บนที่ราบสูงชิโมซะ ซึ่งมีป่าไม้และทุ่งนาจำนวนมาก และมีแม่น้ำโทเนะไหลผ่านทางตอนเหนือของเมือง
เทศบาลข้างเคียง.
จังหวัดชิบะ
จังหวัดอิบารากิ
ภูมิอากาศ.
ซากาเอะมีภูมิอากาศแบบอบอุ่นชื้น (Köppen "Cfa") โดยมีฤดูร้อนที่อบอุ่นและฤดูหนาวที่อากาศเย็นสบายและไม่มีหิมะตก อุณหภูมิเฉลี่ยต่อปีในซากาเอะคือ 14.6 °C ปริมาณน้ำฝนเฉลี่ยต่อปีอยู่ที่ 1382 มิลลิเมตร โดยเดือนกันยายนเป็นเดือนที่ฝนตกชุกที่สุด อุณหภูมิจะสูงสุดโดยเฉลี่ยในเดือนสิงหาคมที่ประมาณ 26.2 °C และต่ำสุดในเดือนมกราคมที่ประมาณ 4.1 °C
สถิติประชากร.
จากข้อมูลการสำรวจสำมะโนประชากรของญี่ปุ่น จำนวนประชากรของซากาเอะเพิ่มขึ้นอย่างรวดเร็วในทศวรรษ 1980 และ1990 แต่ได้ลดลงในเวลาต่อมา
ประวัติศาสตร์.
หมู่บ้านซากาเอะก่อตั้งขึ้นเมื่อวันที่ 1 เมษายน 1889 โดยการรวมกันของหมู่บ้านเล็ก ๆ 7 แห่งในอำเภอชิโมฮาบุพร้อมกับจัดตั้งระบบเทศบาลขึ้นใหม่ ในวันเดียวกันนั้น หมู่บ้านฟูกามะในอำเภออิมบะได้ก่อตั้งขึ้นจากการรวมตัวกันของหมู่บ้านเล็ก ๆ 15 แห่ง วันที่ 28 ธันวาคม 1892 หมู่บ้านซากาเอะได้รับการยกสถานะเป็นเมืองและเปลี่ยนชื่อเป็นเมืองอาจิกิ วันที่ 1 เมษายน 1955 อำเภอชิโมฮาบุถูกยุบทำให้เมืองอาจิกิได้กลายเป็นส่วนหนึ่งของอำเภออิมบะ วันที่ 1 ธันวาคม 1955 เมืองอาจิกิและหมู่บ้านฟูกามะได้ยุบรวมกันเป็นเมืองใหม่ชื่อเมืองซากาเอะ ในการปรับปรุงเปลี่ยนแปลงอาณาเขตเมื่อวันที่ 1 มกราคม 1956 เมืองซากาเอะได้ผนวกเอาส่วนหนึ่งของเมืองคาวาจิ จังหวัดอิบารากิ ซึ่งเป็นเมืองที่อยู่ติดกัน จนกลายมาเป็นอาณาเขตของเมืองในปัจจุบัน
การปกครอง.
ซากาเอะมีการปกครองรูปแบบสภา–นายกเทศมนตรี โดยมีนายกเทศมนตรีที่มาจากการเลือกตั้งโดยตรง และมีสภาประเภทสภาเดี่ยวที่มีสมาชิกจำนวน 14 คน เมืองซากาเอะและนครอินไซที่อยู่ติดกันประกอบกันเป็นเขตเลือกตั้งที่ให้สมาชิกสภาจังหวัดชิบะจำนวน 2 คน ในแง่ของการเมืองระดับชาติ เมืองนี้เป็นส่วนหนึ่งของเขตเลือกตั้งที่ 13 ของจังหวัดชิบะในการเลือกตั้งสภาผู้แทนราษฎรแห่งรัฐสภาญี่ปุ่น
เศรษฐกิจ.
ซากาเอะเป็นศูนย์กลางการค้าในภูมิภาคร่วมกับมีอุตสาหกรรมเบา โดยส่วนใหญ่เกี่ยวข้องกับอุตสาหกรรมการแปรรูปอาหาร
การศึกษา.
ซากาเอะมีโรงเรียนที่สังกัดเทศบาลเมือง ได้แก่ โรงเรียนประถม 4 แห่ง และโรงเรียนมัธยมต้น 1 แห่ง และไม่มีโรงเรียนมัธยมปลาย
การขนส่ง.
รถไฟ.
 บริษัทรถไฟญี่ปุ่นตะวันออก – สายนาริตะ
โรงเรียนองค์การบริหารส่วนจังหวัดกระบี่

โรงเรียนองค์การบริหารส่วนจังหวัดกระบี่  เป็นโรงเรียนมัธยมศึกษาขนาดใหญ่ สังกัดองค์การบริหารส่วนจังหวัดกระบี่ เดิมตั้งอยู่ที่สำนักงานองค์การบริหารส่วนจังหวัดกระบี่ที่เดิม ภายหลังได้ย้ายมาตั้งอยู่ที่ 459 ถนนท่าเรือ ตำบลไสไทย อำเภอเมืองกระบี่ จังหวัดกระบี่ โรงเรียนก่อตั้งขึ้นตามนโยบายที่แถลงต่อสภาองค์การบริหารส่วนจังหวัดกระบี่ และ วิสัยทัศน์องค์การบริหารส่วนจังหวัดกระบี่ “เมืองน่าอยู่ เศรษฐกิจก้าวหน้า สังคมพัฒนา การศึกษาก้าวไกล”
ประวัติ.
ปี พ.ศ. 2554 สมศักดิ์ กิตติธรกุล แต่งตั้งผู้ทรงคุณวุฒิทางการศึกษา คณะผู้บริหาร และที่ปรึกษานายกองค์การบริหารส่วนจังหวัดกระบี่เป็นคณะทำงาน เตรียมการจัดตั้งโรงเรียนองค์การบริหารส่วนจังหวัดกระบี่ เมื่อวันที่ 8 มีนาคม 2554
ต่อมาสภาองค์การบริหารส่วนจังหวัดกระบี่ เห็นชอบให้จัดตั้งโรงเรียนองค์การบริหารส่วนจังหวัดกระบี่ โดยใช้อักษรย่อ “อบจ.กบ.” ภาษาอังกฤษ "KPAOS" เมื่อวันที่ 28 เมษายน 2554 และองค์การบริหารส่วนจังหวัดกระบี่ ประกาศจัดตั้งโรงเรียนเมื่อวันที่ 31 สิงหาคม 2554 สถานที่ก่อตั้งโรงเรียนใช้พื้นที่ที่ได้รับอนุญาตจากกรมป่าไม้ ตั้งอยู่หมู่ที่ 7 ถนนท่าเรือ ตำบลไสไทย อำเภอเมือง จังหวัดกระบี่ มีเนื้อที่ 34 ไร่ 20 ตารางวา
ปีต่อมา องค์การบริหารส่วนจังหวัดกระบี่ได้จัดสรรงบประมาณในการปรับปรุงสำนักงานองค์การบริหารส่วนจังหวัดกระบี่ที่เดิม เป็นอาคารเรียนชั่วคราว เพื่อเปิดรับนักเรียนปีการศึกษา 2555 ทั้งสิ้น 4 ห้องเรียน จำนวน 120 คนและแต่งตั้ง ธงชาติ เวสพันธ์ ผู้อำนวยการกองการศึกษา ศาสนา และวัฒนธรรม รักษาการในตำแหน่ง ผู้อำนวยการโรงเรียนองค์การบริหารส่วนจังหวัดกระบี่
ปีการศึกษา 2556 คณะกรรมการสถานศึกษาเห็นชอบให้ปรับปรุงหลักสูตรสถานศึกษาใหม่ โรงเรียนเข้าร่วมโครงการห้องเรียนพิเศษวิทยาศาสตร์ตามแนวทางของสถาบันส่งเสริมการสอนวิทยาศาสตร์และเทคโนโลยี (สสวท.) องค์การบริหารส่วนจังหวัดกระบี่แต่งตั้ง วิศิษฎ์ วงศ์สิริพรกุล รองปลัดองค์การบริหารส่วนจังหวัดกระบี่ รักษาราชการแทนผู้อำนวยการกองการศึกษา ศาสนา และวัฒนธรรม รักษาการในตำแหน่งผู้อำนวยการโรงเรียนองค์การบริหารส่วนจังหวัดกระบี่ ตั้งแต่วันที่ 1 ตุลาคม 2556
ปีการศึกษา 2558 โรงเรียนองค์การบริหารส่วนจังหวัดกระบี่ ได้ย้ายสถานที่ตั้งมาเป็นสถานที่โรงเรียนในปัจจุบัน โดยเปิดรับนักเรียนชั้นมัธยมศึกษาปีที่ 4 จำนวน 4 ห้องเรียน นักเรียน 120 คน มีแผนการเรียนทั้งสิ้น 4 สาย สายวิทยาศาตร์สุขภาพ สายวิทยาศาสตร์คำนวณ สายวิทยาศาตร์ทั่วไป และสายวิทยาศาสตร์คอมพิวเตอร์ เป็นอาทิ และแต่งตั้ง สัจจพร จันทร์ศรีนวล รองปลัดองค์การบริหารส่วนจังหวัดกระบี่ รักษาการในตำแหน่งผู้อำนวยการโรงเรียนองค์การบริหารส่วนจังหวัดกระบี่ ตั้งแต่วันที่ 20 เมษายน 2558
ปีการศึกษา 2559 ดวงแข เพชรเรือนทอง ได้รับการแต่งตั้งให้ดำรงตำแหน่ง ผู้อำนวยการโรงเรียนองค์การบริหารส่วนจังหวัดกระบี่ จนถึงปีการศึกษา 2562 
ปีการศึกษา 2562 โสภณ พานิช รองปลัดองค์การบริหารส่วนจังหวัดกระบี่ เข้ามารักษาการในตำแหน่งผู้อำนวยการโรงเรียนองค์การบริหารส่วนจังหวัดกระบี่ เป็นการชั่วคราว
ปีการศึกษา 2563 บุษกร หอกุล ได้รับการแต่งตั้งให้ดำรงตำแหน่งผู้อำนวยการโรงเรียนองค์การบริหารส่วนจังหวัดกระบี่ จนถึงปัจจุบัน และมีการตราธรรมนูญสภานักเรียนโรงเรียนองค์การบริหารส่วนจังหวัดกระบี่ฉบับแรกขึ้น โดยคำแนะนำและความยินยอม ของคณะกรรมการสภานักเรียนปีการศึกษา 2563
โคซากิ

โคซากิ  เป็นเมืองที่ตั้งอยู่ในจังหวัดชิบะ ประเทศญี่ปุ่น ณ วันที่ 1 ธันวาคม 2020 เมืองนี้มีประชากรประมาณ 5,884 คน 2471 ครัวเรือน ความหนาแน่น 300 คนต่อตารางกิโลเมตร และมีพื้นที่ทั้งหมด 
ที่มาของชื่อ.
ชื่อเมืองโคซากิในภาษาญี่ปุ่นมาจากอักษร"คันจิ"สองตัว ตัวแรก 神 หมายถึง "คามิ" เป็นคำภาษาญี่ปุ่นเกี่ยวกับเทพเจ้า วิญญาณ หรือพลังธรรมชาติ และตัวที่สอง 崎 หมายถึง "แหลม" หรือ "คาบสมุทรขนาดเล็ก"
ภูมิศาสตร์.
โคซากิตั้งอยู่ทางตอนเหนือของจังหวัดชิบะ ห่างจากนครชิบะ เมืองเอกของจังหวัด ประมาณ 40 กิโลเมตร และห่างจากใจกลางโตเกียวประมาณ 60 ถึง 70 กิโลเมตร เมืองนี้อยู่ริมแม่น้ำโทเนะซึ่งไหลผ่านอยู่ทางทิศเหนือ พื้นที่ทางตอนเหนือตั้งอยู่บนที่ราบลุ่มของแม่น้ำ และทางตอนใต้อยู่บนที่ราบสูงชิโมซะ โคซากิเป็นส่วนหนึ่งของอุทยานธรรมชาติประจำจังหวัดโอโตเนะ
เทศบาลข้างเคียง.
จังหวัดชิบะ
จังหวัดอิบารากิ
ภูมิอากาศ.
โคซากิมีภูมิอากาศแบบอบอุ่นชื้น (Köppen "Cfa") โดยมีฤดูร้อนที่อบอุ่นและฤดูหนาวที่อากาศเย็นสบายและมีหิมะตกเล็กน้อย อุณหภูมิเฉลี่ยต่อปีในโคซากิคือ 14.5 °C ปริมาณน้ำฝนเฉลี่ยต่อปีอยู่ที่ 1414 มิลลิเมตร โดยเดือนกันยายนเป็นเดือนที่ฝนตกชุกที่สุด อุณหภูมิจะสูงสุดโดยเฉลี่ยในเดือนสิงหาคมที่ประมาณ 26.0 °C และต่ำสุดในเดือนมกราคมที่ประมาณ 4.0 °C
สถิติประชากร.
จากข้อมูลการสำรวจสำมะโนประชากรของญี่ปุ่น จำนวนประชากรของโคซากิค่อนข้างคงที่ตลอด 70 ปีที่ผ่านมา
ประวัติศาสตร์.
ในอดีตโคซากิเป็นส่วนหนึ่งของแคว้นชิโมซะ จนกระทั่งมีการก่อตั้งจังหวัดชิบะในช่วงต้นยุคเมจิ (1868–1912) หมู่บ้านโคซากิและโยเนซาวะก่อตั้งขึ้นเมื่อวันที่ 1 เมษายน 1889 อยู่ภายในอำเภอคาโตริ จังหวัดชิบะ โดยเป็นการจัดตั้งใหม่ในระบบเทศบาล หมู่บ้านโคซากิได้รับการยกฐานะเป็นเมืองเมื่อวันที่ 12 มีนาคม 1890 ต่อมาวันที่ 5 มกราคม 1955 หมู่บ้านโยเนซาวะได้ยุบรวมเข้ากับเมืองโคซากิ
การปกครอง.
โคซากิมีการปกครองรูปแบบสภา–นายกเทศมนตรี โดยมีนายกเทศมนตรีที่มาจากการเลือกตั้งโดยตรง และมีสภาประเภทสภาเดี่ยวที่มีสมาชิกจำนวน 13 คน เมืองโคซากิ พร้อมทั้งนครคาโตริและเมืองทาโกะ ประกอบกันเป็นเขตเลือกตั้งที่ให้สมาชิกสภาจังหวัดชิบะจำนวน 2 คน ในแง่ของการเมืองระดับชาติ เมืองนี้เป็นส่วนหนึ่งของเขตเลือกตั้งที่ 10 ของจังหวัดชิบะในการเลือกตั้งสภาผู้แทนราษฎรแห่งรัฐสภาญี่ปุ่น
เศรษฐกิจ.
โคซากิเป็นศูนย์กลางการค้าในภูมิภาคร่วมกับมีอุตสาหกรรมเบา จากการสำรวจสำมะโนประชากรปี 2010 มีแรงงานประมาณร้อยละ 28 เดินทางไปทำงานในนครนาริตะ
การศึกษา.
โคซากิมีโรงเรียนที่สังกัดเทศบาลเมือง ได้แก่ โรงเรียนประถม 2 แห่ง โรงเรียนมัธยมต้น 1 แห่ง และไม่มีโรงเรียนมัธยมปลาย อย่างไรก็ตาม คณะกรรมการการศึกษาประจำจังหวัดชิบะได้เปิดโรงเรียนการศึกษาพิเศษสำหรับผู้พิการ 1 แห่ง
รายชื่อตำบลในประเทศไทยเรียงตามจำนวนประชากร

ต่อไปนี้คือ รายชื่อตำบลในประเทศไทยเรียงตามจำนวนประชากร
 #เปลี่ยนทาง หมายถึงจำนวนประชากรได้เพิ่มขึ้นเมื่อเทียบกับปีก่อน
 #เปลี่ยนทาง หมายถึงจำนวนประชากรได้ลดลงเมื่อเทียบกับปีก่อน
เอดัวร์โด ซัลบิโอ

เอดัวร์โด อันโตนิโอ ซัลบิโอ (เกิด 13 กรกฎาคม ค.ศ. 1990) เป็นนักฟุตบอลชาวอาร์เจนตินา ปัจจุบันเล่นในตำแหน่งปีกให้กับโบกายูนิออร์สและทีมชาติอาร์เจนตินา
สโมสรอาชีพ.
ลานุส.
ซัลบิโอเกิดที่อาเบยาเนดา บัวโนสไอเรส ขณะอายุ 17 ปี เขาได้เลื่อนขึ้นไปเล่นให้กับทีมชุดใหญ่ของลานุส แต่ยังไม่ได้ลงเล่นให้กับทีมในฤดูกาลแรก
จากนั้นซัลบิโอได้ลงเล่นนัดแรกให้กับลานุสเมื่อวันที่ 24 สิงหาคม 2008 ในเกมที่พบกับโบกายูนิออร์ส สองเดือนถัดมาเขาทำประตูแรกให้กับทีมได้ในนัดที่ชนะอาร์เฆนติโนสยูนิออร์ส 4–2 โดยทั้งฤดูกาลเขาทำไป 9 ประตู เป็นผู้ทำประตูสูงสุดในทีม โดยลานุสจบฤดูกาลในอันดับที่สี่
อัตเลติโกมาดริด.
ต้นเดือนมกราคม 2010 ซัลบิโอเซ็นสัญญากับอัตเลติโกมาดริดในลีกสเปน โดยมีค่าตัวตามรายงาน 10 ล้านยูโร เขาลงเล่นนัดแรกให้กับทีมในเกมยูฟ่ายูโรปาลีก ฤดูกาล 2009–2010 โดยพบกับกาลาทาซาไร เมื่อวันที่ 18 กุมภาพันธ์ 2010 และทำประตูแรกให้กับทีมในลาลิกาในนัดที่ชนะเตเนรีเฟ 3–1 เมื่อวันที่ 25 เมษายน
ในวันที่ 19 สิงหาคม 2010 อัตเลติโกมาดริดได้ตกลงปล่อยซัลบิโอให้กับไบฟีกาด้วยสัญญายืมตัวเป็นเวลาหนึ่งฤดูกาล โดยไบฟีกาได้จ่ายเงิน 20% ของสัญญาของซัลบิโอเป็นจำนวน 2.5 ล้านยูโร และในวันที่ 18 ธันวาคมเขาทำสองประตูแรกให้กับไบฟีกาในนัดที่ชนะริอูอาเว 5–2
ซัลบิโอกลับไปยังอัตเลติโกมาดริดในวันที่ 19 พฤษภาคม เพื่อฟิ้นฟูอาการบาดเจ็บที่น่องซึ่งเกิดขึ้นขณะลงเล่นให้กับไบฟีกา เขาได้ลงเล่นอย่างสม่ำเสมอให้กับอัตเลติโกมาดริดภายใต้การคุมทีมของเกรโกริโอ มันซาโน และดิเอโก ซิเมโอเน ผู้จัดการทีมคนถัดมา
ไบฟีกา.
วันที่ 31 กรกฎาคม 2012 ไบฟีกาและอัตเลติโกมาดริดได้ตกลงกันในการย้ายทีมของซัลบิโอโดยเซ็นสัญญาเป็นเวลา 5 ปี เป็นจำนวนเงิน 11 ล้านยูโร รวมกับ 2.5 ล้านยูโรที่จ่ายก่อนหน้า ทำให้ไบฟีกาซื้อตัวซัลบิโอด้วยราคาทั้งหมด 13.5 ล้านยูโร
โบกายูนิออร์ส.
วันที่ 18 กรกฎาคม 2019 ไบฟีกาได้ประกาศว่าซัลบิโอได้ย้ายไปร่วมทีมโบกายูนิออร์ส
การเล่นทีมชาติ.
ในเดือนมกราคม 2009 ซัลบิโอมีรายชื่อในทีมชาติอาร์เจนตินา อายุไม่เกิน 20 ปี เพื่อลงแข่งขันฟุตบอลเยาวชนชิงแชมป์อเมริกาใต้ 2009 ที่ประเทศเวเนซุเอลา แต่ทีมทำผลงานได้ต่ำกว่ามาตรฐานจนไม่สามารถผ่านเข้าไปแข่งขันในฟุตบอลโลกเยาวชนอายุไม่เกิน 20 ปี 2009 ได้
จากนั้นในวันที่ 20 พฤษภาคม 2009 ซัลบิโอได้ลงเล่นทีมชาติชุดใหญ่ทีมชาติชุดใหญ่นัดแรกโดยพบกับปานามา ซึ่งในนัดนั้นอาร์เจนตินาใช้ผู้เล่นส่วนใหญ่ที่ลงเล่นอยู่ในปริเมราดิบิซิออน และชนะไป 3–1 หลังจากนั้นเขาได้ลงเล่นพบกับชิลีในเกมฟุตบอลโลก 2014 รอบคัดเลือก
 "ณ วันที่ 18 พฤษภาคม 2019"
สถิติอาชีพ.
สโมสร.
<templatestyles src="Reflist/styles.css" />
 "ณ วันที่ 8 ตุลาคม 2020"
เกียรติประวัติ.
อัตเลติโกมาดริด
ไบฟีกา
โบกายูนิออร์ส
วอลเลย์บอลโปรชาเลนจ์ 2020

วอลเลย์บอลโปรชาเลนจ์ 2020 เป็นการแข่งขันวอลเลย์บอลโปรชาเลนจ์ครั้งที่ 9 ซึ่งในฤดูกาลนี้จะมีสโมสรเข้าร่วมการแข่งขันเป็น 5 สโมสร โดยจะเริ่มแข่งขันระหว่างวันที่ 2 ถึง 4 พฤศจิกายน พ.ศ. 2564 ณ อาคารนันทนาการ มหาวิทยาลัยรังสิต
การแต่งตั้งให้อัครสาวกสิบสองคน

การแต่งตั้งให้อัครสาวกสิบสองคน  เป็นตอนหนึ่งในงานรับใช้ของพระเยซู (ministry of Jesus) ที่ปรากฎในพระวรสารสหทรรศน์ทั้ง 3 ฉบับ: มัทธิว 10:1–4, มะระโก 3:13–19 และลูกา 6:12–16. โดยกล่าวถึงการเลือกอัครสาวกสิบสองคนจากการเรียกสาวกของพระเยซู
คัมภีร์ไบเบิล.
รายงานจากลูกา:
ต่อมาคราวนั้นพระองค์เสด็จไปที่ภูเขาเพื่อจะอธิษฐาน และได้อธิษฐานต่อพระเจ้าคืนยังรุ่ง ครั้นรุ่งเช้าแล้วพระองค์ทรงเรียกสาวกของพระองค์ แล้วทรงเลือกสิบสองคนออกจากหมู่สาวกนั้น ที่พระองค์ทรงเรียกว่า อัครสาวก คือซีโมน (ที่พระองค์ทรงให้ชื่ออีกว่า เปโตร) อันดรูว์น้องชายของเปโตร ยากอบและยอห์น ฟีลิปและบารโธโลมิว มัทธิวและโธมัส ยากอบบุตรชายของอัลเฟอัส ซีโมนที่เรียกว่า เศโลเท ยูดาสน้องชายของยากอบ และยูดาสอิสคาริโอทที่เป็นผู้ทรยศพระองค์ไว้นั้น
รายงานจากมัทธิว:
เมื่อพระองค์ทรงเรียกสาวกสิบสองคนของพระองค์มาแล้ว พระองค์ก็ประทานอำนาจให้เขาขับผีโสโครกออกได้ และให้รักษาโรคและความเจ็บไข้ทุกอย่างให้หายได้ อัครสาวกสิบสองคนนั้นมีชื่อดังนี้ คนแรกชื่อซีโมนที่เรียกว่าเปโตร กับอันดรูว์น้องชายของเขา ยากอบบุตรชายเศเบดี กับยอห์นน้องชายของเขา ฟีลิปและบารโธโลมิว โธมัสและมัทธิวคนเก็บภาษี ยากอบบุตรชายอัลเฟอัส และเลบเบอัสผู้ที่มีชื่ออีกว่าธัดเดอัส ซีโมนชาวคานาอันและยูดาสอิสคาริโอทผู้ที่ได้ทรยศพระองค์ไว้นั้น
รายงานจากมะระโก:
แล้วพระองค์เสด็จขึ้นภูเขา และพอพระทัยจะเรียกผู้ใด พระองค์ก็ทรงเรียกผู้นั้น แล้วเขาได้มาหาพระองค์ พระองค์จึงทรงตั้งสาวกสิบสองคนไว้ให้พวกเขาอยู่กับพระองค์ เพื่อพระองค์จะทรงใช้เขาไปประกาศ และให้มีอำนาจรักษาโรคต่างๆและขับผีออกได้ และซีโมนนั้น พระองค์ทรงประทานชื่ออีกว่าเปโตร และยากอบบุตรชายเศเบดีกับยอห์นน้องชายของยากอบ ทั้งสองคนนี้พระองค์ทรงประทานชื่ออีกว่า โบอาเนอเย แปลว่า ลูกฟ้าร้อง อันดรูว์ ฟีลิป บารโธโลมิว มัทธิว โธมัส ยากอบบุตรชายอัลเฟอัส ธัดเดอัส ซีโมนชาวคานาอัน และยูดาสอิสคาริโอทที่ได้ทรยศพระองค์นั้น พระองค์และพวกสาวกจึงเข้าไปในเรือน
ในพระวรสารนักบุญมัทธิว ตอนนี้เกิดขึ้นไม่นานก่อนปาฏิหาริย์ของการรักษาคนมือลีบ ในพระวรสารนักบุญมะระโกกับพระวรสารนักบุญลูกากล่วว่าเหตุการณ์นี้เกิดขึ้นไม่นานหลังจากปาฏิหาริย์
ดังนั้น การแต่งตั้งให้อัครสาวกเกิดขึ้นก่อนการตรึงพระเยซูที่กางเขน ส่วนพระมหาบัญชาเกิดขึ้นหลังการคืนพระชนม์
อัลฮะดา

อัลฮะดา  เป็นเมืองตากอากาศในแคว้นมักกะฮ์ทางภาคตะวันตกของประเทศซาอุดีอาระเบีย ใกล้กับอัฏฏออิฟ มีโรงแรม 5 ดาวกับสวนสนุกสำหรับนักท่องเที่ยว ตัวเมืองตั้งอยู่ใกล้กับเขาญะบัลฮะดา
สถานีรถไฟใต้ดินวรโสวา

วรโสวา (Versova) เป็นสถานีและสถานีปลายทางฝั่งตะวันตกของสาย 1 มุมไบเมโทร ให้บริการพื้นที่เซเวนบังกาโลวส์, ถนนยารี และ ย่านวรโสวา ของอานเธรี มุมไบ เปิดให้บริการต่อสาธารณะครั้งแรกในวันที่ 8 มิถุนายน 2014 ประกอบด้วยชานชาลาสองชานชาลา The station is located at Seven Bungalows.
ราว 12% ของผู้โดยสารด้วยสาย 1 เดินทางผ่านสถานีนี้ สถานีนี้เป็นสถานที่มีผู้ใช้บริการมากที่สุดเป็นอันดับสามในสาย 1 รองลงมาจากสถานีฆาตโกปัร และ สถานีอานเธรี
กาโมรา (จักรวาลภาพยนตร์มาร์เวล)

กาโมรา  เป็นตัวละครที่แสดงโดย โซอี ซัลดานา ในแฟรนไชส์ภาพยนตร์จักรวาลภาพยนตร์มาร์เวล (MCU) ซึ่งสร้างจากตัวละครมาร์เวลคอมิกส์ที่มีชื่อเดียวกัน ในภาพยนตร์กาโมราเป็นสมาชิกคนหนึ่งของการ์เดียนส์ออฟเดอะกาแล็กซี่ ซึ่งหนีการใช้ชีวิตก่อนหน้านี้ของเธอในฐานะมือสังหารที่ถูกธานอสบังคับให้เป็นลูกบุญธรรมหลังจากที่เขากำจัดเผ่าพันธุ์ของดาวเคราะห์ไปครึ่งหนึ่งรวมถึงแม่ของเธอด้วย เธอมีความสัมพันธ์กับปีเตอร์ ควิลล์ โดยความสัมพันธ์นั้นดำเนินต่อไปจนกระทั่งเธอเสียชีวิตด้วยน้ำมือของธานอส ต่อมาตัวละครในเวอร์ชันที่ก่อนหน้าจากไทม์ไลน์อื่นจะถูกนำเข้ามาใน MCU แต่ตัวละครนี้ไม่มีความรู้สึกต่อควิลล์
ในปี พ.ศ. 2564 ได้ปรากฏตัวในภาพยนตร์ MCU สี่เรื่องโดยเริ่มจาก "รวมพันธุ์นักสู้พิทักษ์จักรวาล" ในปี พ.ศ. 2557 ซึ่งเธอเป็นหนึ่งในตัวละครนำ ตัวละครปรากฏตัวอีกครั้งในบทนำในเรื่อง "รวมพันธุ์นักสู้พิทักษ์จักรวาล 2" ในปี พ.ศ. 2560 ตามด้วยการปรากฏตัวที่เล็กลง แต่มีความสำคัญใน ' และการปรากฏตัวรวมพลใน ' เธอกำลังจะกลับมาในภาพยนตร์เรื่องใหม่ "รวมพันธุ์นักสู้พิทักษ์จักรวาล 3"
ร็อคเก็ต (จักรวาลภาพยนตร์มาร์เวล)

ร็อคเก็ต แร็กคูน  (พากย์เสียงโดย แบรดลีย์ คูเปอร์) เป็นตัวละครในภาพยนตร์แฟรนไชส์จักรวาลภาพยนตร์มาร์เวล (MCU) เขาเป็นอเวนเจอร์และเป็นสมาชิกของการ์เดียนส์ออฟเดอะกาแล็กซี่ ซึ่งเป็นทหารรับจ้างอารมณ์ร้อนและเป็นผู้เชี่ยวชาญด้านอาวุธ ตัวละครนี้มีพื้นฐานมาจากตัวละครมาร์เวลคอมิกส์ที่มีชื่อเดียวกัน การแปลความหมายท่าทางของร็อคเก็ตมีพื้นฐานมาจากการเคลื่อนไหวของ ฌอน กันน์ และพฤติกรรมในชีวิตจริงของแรคคูนตัวจริงที่ชื่อ Oreo
ในปี พ.ศ. 2564 ตัวละครดังกล่าวได้ปรากฏตัวในภาพยนตร์สี่เรื่อง ได้แก่ "รวมพันธุ์นักสู้พิทักษ์จักรวาล", "รวมพันธุ์นักสู้พิทักษ์จักรวาล 2", "," และ ' เขาจะกลับมาในภาพยนตร์เรื่องต่อไปคือ ' และ "รวมพันธุ์นักสู้พิทักษ์จักรวาล 3" รวมถึง "เดอะการ์เดียนส์ออฟเดอะกาแล็กซี่ฮอลิเดย์สเปเชียล"
พรอดิวซ์ 101 เจแปน (ฤดูกาล 2)

พรอดิวซ์ 101 เจแปน ฤดูกาล 2  เป็นรายการแข่งขันเรียลลิตี้เพื่อค้นหาศิลปินกลุ่มชายของญี่ปุ่นในปี ค.ศ. 2021 และเป็นซีซั่นที่ 2 ของเวอร์ชันภาษาญี่ปุ่นของแฟรนไชส์ รายการนี้นำเด็กฝึกหัด 101 คนมาแข่งขันกันโดยตั้งใจที่จะสร้างศิลปินกลุ่มชายแบบถาวรที่มีสมาชิก 11 คน ออกอากาศตอนแรกวันที่ 8 เมษายน ค.ศ. 2021 ออกอากาศทาง GyaO! ทุกวันพฤหัสบดี เวลา 21.00 น. JST  รายการนี้สตรีมบนยูทูบทุกวันศุกร์ เวลา 21.00 น. JST  พร้อมคำบรรยายภาษาอังกฤษในบางประเทศ
ซีรีส์นี้เป็นภาคแยกอย่างเป็นทางการของซีรีส์โทรทัศน์ของเกาหลีใต้ "พรอดิวซ์ 101" ซีรีส์นี้เป็นการร่วมผลิตระหว่างโยชิโมโตะ โคเงียวและซีเจ อีแอนด์เอ็ม ไฮไลท์ประจำสัปดาห์ยังออกอากาศทาง ทีบีเอส
ผู้ชนะ 11 อันดับแรกเปิดตัวภายใต้ชื่อ ไอเอ็นไอ
ผู้เข้าแข่งขัน.
ตารางคัดออก.
สัญลักษณ์สี
เหอ อี้ฝาน

เหอ อี้ฝาน (เกิด 22 สิงหาคม พ.ศ. 2541) มีชื่อในภาษาอังกฤษว่า ลีโอ เหอ เกิดที่เสฉวนอี๋ปิน เป็นนักร้อง, นักแต่งเพลง, แร็ปเปอร์, นักเต้น และนักแสดงชาวจีน ในปี พ.ศ. 2558 ลีโอเข้าร่วมรายการโทรทัศเรียลลิตีโชว์ "ซูเปอร์ไอดอล" ฤดูกาล 1 เมื่อปี พ.ศ. 2559 เข้าร่วมรายการ "ซูเปอร์ไอดอล" ฤดูกาล 2 และเมื่อวันที่ 18 ตุลาคม 2559 ได้เปิดตัวอาชีพนักดนตรีร่วมกับสมาชิกวงดนตรีทีม SWIN-S, ร่วมกับสมาชิกของกลุ่มได้ออกผลงานเพลง "นิวเวิลด์", "อีพี1" และ "อีพี2" ในเดือนมกราคม 2561 ได้เข้าร่วมในละครออนไลน์เรื่อง "ราสคัล" เมื่อวันที่ 23 เมษายน 2561 ออกซิงเกิล "ไอแอมนอตไฟน์", ในวันที่ 22 สิงหาคม 2561 ออกซิงเกิล "ลีโอคิง" และรวมถึงการแต่งเพลง 11 ธันวาคม 2561 เข้าร่วมรายการวาไรตี้ Youku "ออลฟอร์วัน" 30 สิงหาคม 2562 ออกซิงเกิลแต่งเพลง "อาฟเตอร์ดาวน์" 13 ธันวาคมออกซิงเกิลแต่งเพลง "เนเวอร์มายด์" 19 มกราคม 2563 เข้าร่วมรายการเปิดตัวใหม่ของจีน "นิววอยซ์พลีสแอดไวส์" ก่อตั้งเทรนด์กรุ๊ปร่วมกับเวิน ชูฉิน ซึ่งเป็นตัวแทนวิทยาลัยดนตรีเสฉวนเข้าแข่งขัน 20 พฤษภาคม 2563 เปิดตัวเพลงเดี่ยวที่แต่งเอง "แอกคอมพานียู"
ชเว บย็อง-ชัน

ชเว บย็อง-ชัน (เกิด 12 พฤศจิกายน พ.ศ. 2540) หรือที่รู้จักกันในชื่อ บย็องชัน เป็นนักร้องและนักแสดงชาวเกาหลีใต้ เขาเปิดตัวในฐานะสมาชิกของวิกทัน บอยแบนด์เกาหลีใต้ ใน พ.ศ. 2559 เขาเข้าแข่งขันในรายการ "พรอดิวซ์เอ็กซ์ 101" ใน พ.ศ. 2562 และได้เปิดตัวทางการแสดงในละครเรื่อง "ไลฟ์ออน" ใน พ.ศ. 2563 น พ.ศ. 2564 มีผลงานทางการแสดงชื่อเรื่อง The King’s Affection: ราชันผู้งดงาม
วัดไทร (จังหวัดสุราษฎร์ธานี)

วัดไทร เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลตลาด อำเภอเมืองสุราษฎร์ธานี จังหวัดสุราษฎร์ธานี
สันนิษฐานว่าสร้างวัดไทรขึ้นในสมัยอาณาจักรศรีวิชัยระหว่าง พ.ศ. 1300–1800 โดยเชื่อมโยงกับวัดกลางเก่าและวัดพระโยคที่อยู่บริเวณเดียวกัน ซึ่งล้วนแต่พบโบราณวัตถุหลายชิ้น สำหรับวัดไทรพบพระพุทธรูปแกะสลักด้วยหินทราย ปัจจุบันประดิษฐานที่อุโบสถหลังใหม่ ซึ่งสร้างเมื่อ พ.ศ. 2474 ส่วนปฎิมากรรมในสมัยรุ่นเดียวกับวัตถุโบราณที่ปรักหักพังได้เก็บรวบรวมไว้ใต้ฐานอุโบสถ
เดิมวัดไทรเป็นที่รกร้างว่างเปล่ามีต้นไม้ใหญ่มากมายหลากหลายชนิดโดยเฉพาะต้นไทรซึ่งต่อมาเป็นที่มาของชื่อวัด สภาพภายในวัดมีกุฎิทรงไทยเพียงไม่กี่หลัง อุโบสถหลังเก่าชำรุดแต่ก็ยังพอเห็นร่องรอยของลวดลายของช่างฝืมือสมัยโบราณ เช่น หน้าบันและฝาผนัง เป็นต้น ช่วงตอนปลายกรุงศรีอยุธยาวัดไทรเป็นศูนย์กลางของการปฏิบัติธรรม แต่ปรากฏว่าไม่มีการก่อสร้างหรือบูรณะถาวรวัตถุแต่อย่างใด นับตั้งแต่ พ.ศ. 2465 จนถึงเจ้าอาวาสรูปปัจจุบันได้บูรณปฎิสังขรณ์ให้อยู่ในสภาพรุ่งเรืองจนกระทั่งถึงปัจจุบันนี้ ในช่วงสงครามโลกครั้งที่สอง เมื่อวันที่ 8 ธันวาคม พ.ศ. 2484 ญี่ปุ่นยกพลขึ้นบกที่จังหวัดสุราษฎร์ธานีได้ยึดเอาศาลาการเปรียญเป็นฐานบัญชาการรบครั้งนั้น 
จุดเด่นของวัด คือ ศาลาการเปรียญ เป็นอาคาร 2 ชั้น สร้างเมื่อ พ.ศ. 2475 ในสมัยหลวงพ่อฉุย หน้ากว้าง 12 เมตร ยาว 28 เมตร สูง 18 เมตร สร้างกับไม้เคี่ยมและไม้หลุมพอ ทั้งหลัง เดิมเคยใช้เป็นศาลาการเปรียญและเป็นที่ตั้งโรงเรียน ธรรม รตน ศึกษา พ.ศ. 2476 สำหรับพระเณรได้ศึกษาหาความรู้ ภายในมีพระพุทธ เญยยอญฎิมา ประดิษฐานให้ประชาชนกราบไหว้บูชา ปัจจุบันได้ใช้เป็นพิพิธภัณฑ์
ลีฟูกา

ลีฟูกา  เป็นเกาะภายใต้อำนาจอธิปไตยของราชอาณาจักรตองงา ตั้งอยู่บริเวณกลุ่มเกาะฮาอะไป ทางตอนกลางของประเทศ และอยู่ทางตะวันออกเฉียงเหนือของกรุงนูกูอาโลฟา เกาะแห่งนี้เป็นศูนย์กลางการบริหารของเขตฮาอะไป เนื่องจากปาไงตั้งอยู่บนเกาะแห่งนี้ ลีฟูกามีพื้นที่ 11.42 ตารางกิโลเมตร และมีประชากร 2,968 คน
ลีฟูกาเป็นสถานที่ที่กัปตันเจมส์ คุกเรียกตองงาว่า "หมู่เกาะแห่งมิตรภาพ" นอกจากนี้ลีฟูกายังมีความสำคัญทางประวัติศาสตร์ในฐานะที่เป็นที่ทอดสมอสุดท้ายของเรือ "ปอร์โตแปรงซ์" ที่ใน ค.ศ. 1806 นักเดินเรือและนักล่าวาฬชาวอังกฤษถูกชาวพื้นเมืองจากชายฝั่งตะวันตกเฉียงเหนือเข้าโจมตี พร้อมทั้งสังหารลูกเรือส่วนใหญ่ ลูกเรือที่มีชีวิตรอดคนหนึ่งคือวิลเลียม มารีเนอร์ ที่ต่อมาได้ผูกมิตรกับกษัตริย์ท้องถิ่นและใช้ชีวิตในตองงา 4 ปี ก่อนที่จะได้รับอนุญาตให้กลับอังกฤษ ซึ่งการใช้ชีวิตในครั้งนั้นนำไปสู่การเขียนหนังสือชื่อ "An account of the natives of the Tongan Islands" ที่บอกเล่าประสบการณ์ของมารีเนอร์ในตองงา และกลายเป็นหนังสือสำคัญทางด้านมานุษยวิทยาตองงา ใน ค.ศ. 2009 ได้มีการค้นพบสมอเรือ "ปอร์โตแปรงซ์" โดยนักดำน้ำจากลีฟูกา และในเดือนสิงหาคม ค.ศ. 2012 ได้มีการค้นพบจุดที่เรืออับปรางบริเวณเกาะโฟอา ซึ่งออยู่ถัดไปทางเหนือของเกาะลีฟูกา
กรณีพิพาทชื่อมาซิโดเนีย

การใช้ชื่อประเทศ "มาซิโดเนีย" เป็นข้อพิพาทระหว่างประเทศกรีซกับประเทศมาซิโดเนีย (ปัจจุบันคือประเทศมาซิโดเนียเหนือ) นับตั้งแต่ปี 1991 ถึงปี 2019 ข้อพิพาทนี้นำมาสู่การเสียเสถียรภาพในภูมิภาคบอลข่านตะวันตกเป็นเวลา 25 ปี ข้อพิพาทสิ้นสุดลงภายหลังการเจรจาระหว่างรัฐบาลทั้งสองประเทศภายใต้การไกล่เกลี่ยโดยสหประชาชาติ นำไปสู่การลงนามในความตกลงเปรสปาในวันที่ 17 มิถุนายน 2018 ภูมิหลังของข้อพิพาทนี้มีย้อนกลับไปตั้งแต่ต้นศตวรรษที่ 20 ที่ซึ่งกรณีข้อคำถามมาซิโดเนียและกรณีเหตุต่อสู้มาซิโดเนียเป็นปัจจัยหนึ่งที่นำไปสู่สงครามบอลข่าน แม้ข้อพิพาทการตั้งชื่อนั้นเป็นปัญหาในความสัมพันธ์ยูโกสลาฟ–กรีกมาตั้งแต่สงครามโลกครั้งที่สอง แต่ข้อพิพาทได้ถูกจุดฉนวนขึ้นมาใหม่ภายหลังการล่มสลายของยูโกสลาเวีย และการได้รับเอกราชของอดีตสาธารณรัฐสังคมนิยมมาซิโดเนียในปี 1991 ภายหลังข้อพิพาทสิ้นสุดลงในการลงนามระหว่างสองประเทศ ประเทศมาซิโดเนียได้เปลี่ยนชื่อประเทศเป็นประเทศมาซิโดเนียเหนืออย่างเป็นทางการในเดือนกุมภาพันธ์ ปี 2019
ข้อพิพาทนี้เกิดจากความกำกวมในการเรียกชื่อดินแดนของประเทศมาซิโดเนีย, ภูมิภาคมาซิโดเนียของประเทศกรีซ และราชอาณาจักรมาเกโดนีอา อาณาจักรโบราณของชาวกรีก ประเทศกรีซโต้เถียงในข้อพิพาทนี้โดยการอ้างข้อกังวลเรื่องอุดมการณ์เรียกร้องดินแดนใหม่ของชนชาติเดียวกัน กรีซยืนยันจุดยืนไม่เห็นด้วยกับการตั้งชื่อประเทศว่า "มาซิโดเนีย" โดยไม่มีการระบุตำแหน่งทางภูมิศาสตร์ที่ชัดเจน เช่น "มาซิโดเนียเหนือ" มาใช้กับชื่อที่ "ใช้โดยทุกกรณีและในทุกสถานการณ์" นอกจากนี้ประเทศกรีซยังระบุข้อเท็จจริงที่ว่าชาติพันธุ์กรีกมีการเรียกชนตนเองว่าเป็นชาวมาซิโดเนีย ในขณะที่มองว่าตนไม่เกี่ยวข้องกันกับชาติพันธุ์มาซิโดเนีย เพื่อสนับสนุนข้อเรียกร้องไม่ให้มีการใช้คำเรียกกลุ่มชาติพันธุ์มาซิโดเนีย และภาษามาซิโดเนียว่า "มาซิโดเนีย" เพิ่มเติมจากกรณีชื่อประเทศ นอกเหนือจากกรณีพิพาทการใช้ชื่อแล้ว ประเทศกรีซยังระบุว่าประเทศนอร์ทมาซิโดเนียไม่มีความชอบธรรมในการใช้สัญลักษณ์และตัวบุคคลสำหรับชาตินิยมมาซิโดเนียที่ซึ่งในทางประวัติศาสตร์ถือเป็นของวัฒนธรรมกรีซ เช่น การใช้สัญลักษณ์สุริยาเวอร์จินา และอะเล็กซานเดอร์มหาราช รวมถึงการที่รัฐบอลมาซิโดเนียให้การสนับสนุนแนวคิดรวมชาติใหม่ภายใต้ชื่อ สหรัฐมาซิโดเนีย ซึ่งกินพื้นที่ของประเทศกรีซ, บัลแกเรีย, แอลเบเนีย และเซอร์เบีย
ข้อพิพาทดำเนินและรุนแรงไปจนถึงระดับการไกล่เกลี่ยระหว่างประเทศ ในปี 1995 ทั้งสองประเทศได้จัดตั้งความสัมพันธ์ทวิภาคีระหว่างประเทศขึ้นอย่างเป็นทางการเพื่อเป็นจุดเริ่มต้นสู่การหาทางออกและเจรจาในกรณีข้อพิพาทการตั้งชื่อ ระหว่างการเจรจาดำเนินไปภายใต้การดูแลของสหประชาชาติ หลายรัฐและองค์กรนานาชาติได้เลือกใช้ชื่อเรียกประเทศว่า "อดีตสาธารณรัฐยูโกสลาฟมาซิโดเนีย" (the former Yugoslav Republic of Macedonia; FYROM) จนกว่าจะบรรลุข้อตกลง ในขณะที่สหประชาชาติยืนยันใช้ชื่อเรียกที่เป็นผลจากข้อตกลงร่วมระหว่างสองรัฐเท่านั้น การเจรจาเป็นไปโดยการนำของทูต วัสโก นาวโมฟสกี และอะดามันติโอส วัสซิลากิส ดำเนินการไกล่เกลี่ยโดยแมทธิว นิเมตซ์ ผู้มีส่วนร่วมในการคลี่คลายปัญหานี้มาตั้งแต่ปี 1994
หมายเหตุ.
<templatestyles src="Reflist/styles.css" />
เกาะชิจิจิมะ

เกาะชิจิจิมะ (ญี่ปุ่น: 父島; โรมาจิ: Chichijima) เกาะมีขนาดใหญ่ที่สุดในหมู่เกาะโองาซาวาระ ตั้งอยู่ห่างไปทางเหนือของเกาะอิโวะจิมะประมาณ 240 กม. (150 ไมล์) อยู่ในการบริหารของหมู่บ้านโองาซาวาระ มีประชากรประมาณ 2,000 มีพื้นที่ 23.5 ตารางกิโลเมตร
เกาะนี้ตั้งอยู่บนพื้นที่ห่างไกลและไม่มีมลภาวะทางแสง ดังนั้น ท้องฟ้ายามค่ำคืนจึงงดงาม โดยเฉพาะบริเวณลานชมวิวของสถานีอุตุนิยมวิทยาในพื้นที่ทางฝั่งตะวันตกเฉียงเหนือของเกาะ ที่นี่ยังมีจุดชมวิวภูเขามิคาสึกิยามะที่ตั้งอยู่ทางฝั่งตะวันตกเฉียงเหนือของเกาะป็นจุดชมวิวพระอาทิตย์ยามเย็น<br>
ประวัติ.
นักสำรวจชาวสเปน เบร์นาร์โดเดลาตอร์เรเป็นชาวยุโรปคนแรกที่ค้นพบเกาะชิจิจิมะใน ค.ศ. 1549 อย่างไรก็ตามการขุดค้นทางโบราณคดีบนเกาะปรากฎหลักฐานว่าเคยมีชาวเมลานีเซียอาศัยอยู่บนเกาะ และรัฐบาลเอโดะเองได้ส่งบุคคลไปสำรวจเมื่อ ค.ศ. 1675 ถึงกระนั้นเกาะนี้ก็ไร้ผู้อยุ่อาศัยถึงเดือนพฤษภาคม ค.ศ .1830
ฐานทัพเรือขนาดเล็กได้รับการจัดตั้งขึ้นที่ชิจิจิมะใน พ.ศ. 2457 และเป็นที่ตั้งหลักของสถานีวิทยุระยะไกลของญี่ปุ่นในช่วงสงครามโลกครั้งที่สองรวมทั้งเป็นฐานกลางในการจัดหาและการสื่อสารระหว่างญี่ปุ่นและหมู่เกาะโองาซาวาระ
หลังสิ้นสุดสงครามโลกครั้งที่สอง ผู้บัญชาการทหารสูงสุดของฝ่ายสัมพันธมิตรอนุญาตให้ชาวเกาะเพียง 129 คนกลับไปที่ชิจิจิมะ แผ่นดินไหวครั้งใหญ่ในชิลี พ.ศ. 2503 และสึนามิได้ทำลายอาคารและสิ่งก่อสร้างต่าง ๆ บนเกาะ
ภูมิอากาศ.
ชิจิจิมะตั้งอยู่ที่พิกัด สภาพอากาศกึ่งเขตร้อนชื้น อุณหภูมิอบอุ่นถึงร้อนและชื้นตลอดทั้งปีและไม่เคยลดลงต่ำกว่า 9.2 ° C หรือสูงกว่า 34.1° Cเนื่องจากกระแสน้ำอุ่นจากวงแหวนแปซิฟิกเหนือที่ล้อมรอบเกาะ
<br>
การเดินทาง.
วิธีเดินทางไปเยือนเกาะชิจิจิมะคือขึ้นเรือเฟอรี่ค้างคืนจากกรุงโตเกียว "โองาซาวาระมารุ" จากท่าเรือทาเกะชิบะ ใช้เวลาประมาณ 24 ชั่วโมง จะผ่านหมู่เกาะอิซุ และเดินทางมาถึงชิจิจิมะในวันต่อมา
พระเจ้าโจวเซฺวียน

พระเจ้าโจวเซฺวียน (สิ้นพระชนม์ 782 ปีก่อนคริสตกาล) พระนามเดิม จี จิ้ง เป็นพระมหากษัตริย์พระองค์ที่ 11 แห่งราชวงศ์โจวของจีนโบราณ เสวยราชย์ราว 827 (บางตำรากล่าวว่าครองราชย์ปี 825) –782 ปีก่อนคริสตกาล 
พระองค์เริ่มการปฏิวัติ เพื่อกอบกู้อำนาจของราชวงศ์โจวให้กลับมา ในช่วงเวลาของก้งเหอ พระองค์ได้ทำสงครามกับ 'คนเถื่อนตะวันตก' (อาจจะเป็นเซียนหยุน) และชาวป่าเถื่อนอีกกลุ่มหนึ่งที่แม่น้ำฮวยทางตะวันออกเฉียงใต้ ในปีที่เก้าของรัชกาล พระองค์ทรงมีรับสั่งเรียกประชุมเจ้านายทั้งหมด ต่อมาพระองค์ถูกขุนนางเข้าแทรกแซงทางการทหารในการทำสงครามอย่างยาวนานในรัฐลู่, เว่ย และรัฐฉี ซือ หม่าเฉียนกล่าวว่า "ในช่วงวลานี้ มีขุนนางหลายคนส่วนใหญ่ ที่ต้อต้านต่อราชโองการของราชวงศ์โจว" ในพงศาวดารระบุว่าพระองค์มีรับสั่งให้ประหารขุนนางตู้ปอ ผู้บริสุทธิ์ (Duke of Tangdu, 唐杜公) และสุดท้ายแล้ว พระองค์ก็ถูกสังหารโดยลูกธนูที่วิญญาณของตู้ปอยิงมา ต่อมาพระราชบุตรของพระองค์คือ พระเจ้าโจวโยว wขึ้นครองราชย์สืบต่อ เป็นพระมหากษัตริย์แห่งราชวงศ์โจวตะวันตกพระองค์สุดท้าย